hotchpotch/miracl-hf-unified huggingface dataset:
เอออร์ตาส่วนขึ้น
เอออร์ตาส่วนขึ้น ( หรือเรียกโดยย่อว่า AAo) คือบางส่วนของเอออร์ตา เริ่มต้นที่ส่วนบนสุดของโคนของหัวใจห้องล่างซ้าย ในระดับเดียวกันกับขอบด้านล่างของกระดูกซี่โครงอ่อนลำดับสาม ด้านหลังครึ่งซ้ายของกระดูกสันอก มันผ่านโดยอ้อมขึ้นไปทางด้านบนต่อเนื่อง และไปทางด้านขวา ในทิศทางของแกนหัวใจ สูงสุดเทียบเท่าขอบด้านบนของกระดูกซี่โครงอ่อนลำดับสองทางขวา กล่าวคือ โค้งลงเล็กน้อยในวิถีทางของมัน และเริ่มตั้งอยู่ประมาณ 6 เซนติเมตร (2.4 นิ้ว) ข้างหลังของพื้นผิวด้านหลังของกระดูกสันอก รวมความยาวได้ประมาณ 5 เซนติเมตร (2.0 นิ้ว)
รากเอออร์ติก (Aortic root) คือบางส่วนของเอออร์ตาส่วนขึ้น เริ่มต้นที่วงแหวนเอออร์ติก (Aortic annulus) และขยายออกไปถึงที่เชื่อมไซโนทูบูลาร์ (Sinotubular junction) ระหว่างแต่ละแนวเชื่อมของลิ้นเอออร์ติก (Aortic valve) และตรงกันข้ามกับเขี้ยว (Cusps) ของลิ้นเอออร์ติก สามการขยายออกเล็กน้อย เรียกว่าโพรงเลือดเอออร์ติก
ที่เชื่อมไซโนทูบูลาร์ คือ จุดที่เอออร์ตาส่วนขึ้น ที่ซึ่งโพรงเอออร์ติกสิ้นสุดลงและเอออร์ตาเปลี่ยนเป็นโครงสร้างลักษณะแบบท่อ
ในการรวมกันของเออร์ตาส่วนขึ้นและส่วนโค้งเอออร์ติก ขนาดเส้นผ่านศูนย์กลางของหลอดจะเพิ่มขึ้น เนื่องจากการโป่งพองของผนังด้านขวา การขยายออกนี้คือส่วนป่องของเอออร์ตา
เอออร์ตาส่วนขึ้นบรรจุอยู่ภายใจเยื่อหุ้มหัวใจ และถูกปิดล้อมอยู่ภายในท่อของน้ำเยื้อหุ้มหัวใจ ซึ่งเป็นปกติของมันและหลอดเลือดแดงสู่ปอด
เอออร์ตาส่วนขึ้นถูกปกคลุมที่มันเริ่มต้นโดยลำต้นของหลอดเลือดแดงสู่ปอดและหัวใจห้องบนขวา และสูงขึ้นไป แยกออกจากกระดูกสันอกโดยเยื้อหุ้มหัวใจ เยื้อหุ้มปอดขวา ขอบหน้าของปอดขวา บางเนื้อเยื่อร่างแหหลวม และส่วนที่เหลือของต่อมไทมัส หลังจากมันหยุดนิ่งบนหัวใจห้องบนซ้ายและหลอดเลือดแดงสู่ปอด
เอออร์ตาส่วนขึ้นมีแขนงเพียงสองแขนง ซึ่งเป็นหลอดเลือดแดงหัวใจซึ่งส่งเลือดไปเลี้ยงหัวใจ พวกมันอยู่ใกล้กับจุดเริ่มต้นของเออร์ตาจากโพรงเอออร์ติกซึ่งอยู่ตรงกันข้ามกับลิ้นเอออร์ติก
โจชัว หว่อง
โจชัว หว่อง (, เกิดเมื่อวันที่ 13 ตุลาคม ค.ศ. 1996) เป็นนักกิจกรรมเคลื่อนไหวทางการเมืองภาคเยาวชน และเป็นเลขาธิการพรรคเดโมซิสโต ก่อนหน้านั้น โจชัว หว่อง เคยก่อตั้งและเป็นที่ปรึกษา กลุ่มกิจกรรมสคูลาริซึม ในประเทศฮ่องกง ในปี ค.ศ. 2014 นิตยสารไทม์ ได้ให้โจชัว หว่องเป็นบุคคลแห่งปีของนิตยสารไทม์ และในปี ค.ศ. 2014 ฟอร์ชูน ก็ได้โจชัว หว่องเป็นผู้นำที่ยิ่งใหญ่ที่สุดในปี ค.ศ. 2015
โจชัว หว่อง ถูกกักตัวเมื่อเดินทางมาถึงประเทศไทย เมื่อวันที่ 5 ตุลาคม ค.ศ. 2016 ซึ่งโจชัว หว่อง ได้รับเชิญให้มาเข้าร่วมปาฐกถา หัวข้อ "การเมืองของคนรุ่นใหม่" ในวาระครบรอบ 40 ปี เหตุการณ์ 6 ตุลาคม 2519ที่จุฬาลงกรณ์มหาวิทยาลัย ในวาระครบรอบ 40 ปี เหตุการณ์ 6 ตุลา โดย โจซัว หว่องถูกกักตัวเป็นระยะเวลา 12 ชั่วโมง ก่อนที่จะถูกส่งตัวกลับประเทศฮ่องกง
อังตอนีอู กูแตรึช
อังตอนีอู มานูแอล ดือ ออลีไวรา กูแตรึช (; เกิดเมื่อวันที่ 30 เมษายน พ.ศ. 2492) เป็นเลขาธิการสหประชาชาติ คนที่ 9 โดยได้รับตำแหน่งเมื่อวันที่ 1 มกราคม พ.ศ. 2560 ก่อนที่จะเข้ารับตำแหน่ง อังตอนีอูเป็นนักการเมืองชาวโปรตุเกสซึ่งดำรงตำแหน่งนายกรัฐมนตรีโปรตุเกสระหว่างปี พ.ศ. 2538–2545 เขาดำรงตำแหน่งข้าหลวงใหญ่ผู้ลี้ภัยแห่งสหประชาชาติตั้งแต่เดือนมิถุนายน พ.ศ. 2548 ถึงเดือนธันวาคม พ.ศ. 2558
ประเทศเฮติในแพนอเมริกันเกมส์
ประเทศเฮติในแพนอเมริกันเกมส์
ประเทศโคลอมเบียในแพนอเมริกันเกมส์
ประเทศโคลอมเบียในแพนอเมริกันเกมส์
กุนนีลา เบอร์นาดอตต์
กุนนีลา มาร์ธา หลุยส์ เบอร์นาดอตต์ เคาน์เตสแห่งวิสบอรย์ () มีนามเดิมว่า กุนนีลา มาร์ธา หลุยส์ วัชมีสเตอร์ อัฟ โยฮันนีชูส์ (Gunnila Märta Louise Wachmeister af Johannishus; 15 พฤษภาคม พ.ศ. 2466 – 12 กันยายน พ.ศ. 2559) เป็นภริยาของคาร์ล โยฮัน เบอร์นาดอตต์ อดีตเจ้าชายแห่งสวีเดน และพระปิตุลานีในสมเด็จพระราชาธิบดีคาร์ลที่ 16 กุสตาฟแห่งสวีเดน
กุนนีลาเป็นธิดาของเคานต์นีลส์ วัชมีสเตอร์ อัฟ โยฮันนีชูส์ (Nils Wachmeister af Johannishus) กับมาร์ธา เดอ เยียร์ อัฟ ลีอุฟสตา (Märta De Geer af Leufsta) ในครอบครัวผู้ดีเก่า
เธอสมรสครั้งแรกกับคาร์ล-แฮร์มัน บุสสเลร์ (Carl-Herman Bussler) เมื่อปี 2485 มีบุตรด้วยกันสามคนคือ หลุยส์, มาเดอลีน และคาร์ล-เฟรดิก ที่ต่อมาสามีคนแรกของเธอเสียชีวิตลงในปี 2524
เธอสมรสหนที่สองกับคาร์ล โยฮัน เบอร์นาดอตต์ อดีตเจ้าชายแห่งสวีเดน และพระปิตุลาในสมเด็จพระราชาธิบดีคาร์ลที่ 16 กุสตาฟแห่งสวีเดน ซึ่งกุนนีลาและคาร์ล โยฮันเคยเป็นสหายกันตั้งแต่วัยเยาว์ หลังสมรสเธอมีตำแหน่งเคาน์เตสจากราชสำนักลักเซมเบิร์ก
ในปี 2553 คาร์ล โยฮันได้มอบบ้านในบอสตัด (Båstad) แก่เธอ โดยบ้านหลังดังกล่าวคาร์ล โยฮันสร้างขึ้นเพื่อตนเองและเคร์สติน วิกมาร์ก (Kerstin Wijkmark) ภริยาคนแรก ต่อมาคาร์ล โยฮัน สิ้นพระชนม์ในปี 2555
กุนนีลาเสียชีวิตเมื่อวันที 12 กันยายน พ.ศ. 2559 สมเด็จพระราชาธิบดีคาร์ลที่ 16 กุสตาฟแห่งสวีเดนมีพระราชกระแสไว้อาลัยพระปิตุลานี ความว่า ""กุนนีลา เบอร์นาดอตต์สมรสกับคาร์ล โยฮัน พระปิตุลาของข้าพเจ้า เธอเป็นสตรีผู้สูงค่า สนิทสนม และจงรักภักดีต่อครอบครัวของข้าพเจ้า การจากไปของเธอถือเป็นความสูญเสียครั้งใหญ่หลวง""
พระราชฐานมิวนิก
พระราชฐานมิวนิก () เป็นอดีตพระราชวังหลวงของอดีตราชอาณาจักรบาวาเรีย ตั้งอยู่ใจกลางนครมิวนิก รัฐบาวาเรีย ประเทศเยอรมนี พระราชวังแห่งนี้ถือเป็นพระราชวังที่ใหญ่ที่สุดในเยอรมนี ปัจจุบันได้เปิดให้สาธารณชนเข้าเยี่ยมชมสถาปัตยกรรมในพระราชวัง ซึ่งมีการจัดแสดงของตกแต่งและของสะสมของอดีตกษัตริย์บาวาเรีย
อาคารเริ่มก่อสร้างขึ้นในปี ค.ศ. 1385 หลังจากนั้นพระราชวังก็ได้รับการต่อเติมจากกษัตริย์บาวาเรียหลายพระองค์เรื่อยมา ปัจจุบันมีห้องจัดแสดงถึง 130 ห้อง โดยมีอาคารหลักอยู่สามแห่งคือ "เคอนิกส์เบา" (Königsbau) "อัลเทอเรซิเดนซ์" (Alte Residenz) และ "เฟสท์ซาลเบา" (Festsaalbau)
แสนแสบ (ละครโทรทัศน์ไทย)
แสนแสบ เป็นละครโทรทัศน์แนวโรแมนติก-ดราม่า บทประพันธ์ของ ไม้ เมืองเดิม บทโทรทัศน์โดย สมนึก กอหะสุวรรณ/คิด สุวรรณศร กำกับการแสดงโดย ฉลวย ศรีรัตนา/คิด สุวรรณศร ผลิตโดย บริษัท เยลโล่ลายน์ เอ็นเตอร์เทนเม้นท์ จำกัด ออกอากาศวัน เวลา 20.30 - 21.30 น. ทาง สถานีวิทยุโทรทัศน์กองทัพบกช่อง 5 นำแสดงโดย ดอม เหตระกูล, นาเดีย โสณกุล และนักแสดงชั้นนำอีกมากมาย เริ่มตอนแรกวันที่ พ.ศ. 2544–พ.ศ. 2544
พี่น้องตระกูลอึด
พี่น้้องตระกูลอึด () ภาพยนตร์ฮ่องกงแนวแอคชันจากชอว์บราเดอร์สออกฉายครั้งแรกเมื่อวันที่ 1 ตุลาคม พ.ศ. 2514 นำแสดงโดย ตี้หลุง และ เดวิด เจียง
ภาพยนตร์เรื่องนี้ได้เข้ามาถ่ายทำในประเทศไทยเกือบทั้งเรื่องนอกจากนี้ยังมีนักแสดงไทยเพียงหนึ่งเดียวที่ได้ร่วมแสดงคือ ภาวนา ชนะจิต อดีตนางเอกเจ้าของฉายา ไข่มุกแห่งเอเชีย ผู้มีชื่อภาษาจีนว่า Lau Lan Ying หลังจากความสำเร็จของภาพยนตร์เรื่องนี้ทำให้เธอได้ร่วมแสดงภาพยนตร์ฮ่องกงและภาพยนตร์ร่วมทุนไทย-ฮ่องกงอีกหลายเรื่องหลังจากนั้น
ปีต่อมาคือปี พ.ศ. 2515 ทางจางเชอะได้สร้างภาคต่อของภาพยนตร์เรื่องนี้ออกมาโดยใช้ชื่อว่า ไอ้หนุ่มคอนกรีต
เรื่องราวของ ฟ่านเคอะ วิศวกรหนุ่มชาวฮ่องกง (เดวิด เจียง) ที่ต้องเดินทางมายังประเทศไทยตามคำสั่งเสียของพ่อเพื่อมาตามหาพี่ชายต่างแม่คือ เลิศ หรือ ว่านลี่ (ตี้หลุง) ที่หายสาบสูญซึ่งมีรอยสักรูปสมอเรือและนกพิราบเมื่อมาถึงเมืองไทยเขาได้พบรักกับหญิงสาวชาวไทย (ภาวนา ชนะจิต) ที่ได้นำเขาเข้าสู่โลกของมวยไทยจนได้รู้ความจริงว่าพี่ชายของเขาเป็นนักมวยไทยทั้งสองจึงต้องร่วมมือกันปราบผู้มีอิทธิพลในวงการมวยไทย
ไฟน้ำค้าง
ไฟน้ำค้าง เป็นละครโทรทัศน์แนวโรแมนติก-ดราม่า บทประพันธ์ของ ชลาลัย บทโทรทัศน์โดย นภนัย กำกับการแสดงโดย จารึก สงวนพงศ์ ผลิตโดย บริษัท มายาแชนแนล จำกัด ออกอากาศทุกวันพุธ - พฤหัสบดี เวลา 20.15 - 21.30 น. ทาง สถานีวิทยุโทรทัศน์กองทัพบกช่อง 5 นำแสดงโดย ยุรนันท์ ภมรมนตรี, สิเรียม ภักดีดำรงฤทธิ์ และนักแสดงชั้นนำอีกมากมาย เริ่มตอนแรกวันที่ 5 กันยายน พ.ศ. 2544 – 18 ตุลาคม พ.ศ. 2544
เขยซ่าส์ พ่อตาแสบ
เขยซ่าส์ พ่อตาแสบ เป็นละครโทรทัศน์แนวโรแมนติก-คอมเมดี้ บทประพันธ์ของ นันทนา วีระชน บทโทรทัศน์โดย ธีรภัทร นรินทร์ กำกับการแสดงโดย สุประวัติ ปัทมสูต ผลิตโดย บริษัท แคส์ เอ็นเตอร์เทนเม้นท์ จำกัด ออกอากาศวัน เวลา 20.30 - 21.30 น. ทาง สถานีวิทยุโทรทัศน์กองทัพบกช่อง 5 นำแสดงโดย ลีโอ พุฒ, เจนนิเฟอร์ โปลิตานนท์ และนักแสดงชั้นนำอีกมากมาย เริ่มตอนแรกวันที่ พ.ศ. 2544–พ.ศ. 2544
มนต์รักส้มตำ
มนต์รักส้มตำ เป็นละครโทรทัศน์แนวโรแมนติก-คอมเมดี้ บทประพันธ์ของ พอสพน บทโทรทัศน์โดย กำกับการแสดงโดย ผลิตโดย บริษัท จำกัด ออกอากาศวัน เวลา 20.30 - 21.30 น. ทาง สถานีวิทยุโทรทัศน์กองทัพบกช่อง 5 นำแสดงโดย ปวริศร์ มงคลพิสิฐ, นภคปภา นาคประสิทธิ์ และนักแสดงชั้นนำอีกมากมาย เริ่มตอนแรกวันที่ พ.ศ. 2545–พ.ศ. 2545
แกเร็ท เซาท์เกต
แกเร็ท เซาท์เกต () เป็นผู้จัดการและเป็นอดีตผู้เล่นชาวอังกฤษ ปัจจุบันเป็นผู้จัดการทีมชาติอังกฤษ
เซาท์เกตสามารถทำทีมชาติอังกฤษเข้าถึงรอบรองชนะเลิศฟุตบอลโลก 2018 โดยได้อันดับ 4 นับเป็นผู้จัดการทีมชาติอังกฤษคนแรกในรอบ 28 ปีนับตั้งแต่ฟุตบอลโลกปี 1990 ที่ประเทศอิตาลี ซึ่งในครั้งนั้นอังกฤษก็ได้อันดับ 4 เช่นเดียวกัน
วินเทอร์ทัวร์
วินเทอร์ทัวร์ () เป็นเมืองในรัฐซือริช ทางตอนเหนือของประเทศสวิตเซอร์แลนด์ เป็นเมืองที่มีประชากรมากเป็นอันดับ 6 ของประเทศ แต่ราว ๆ 1 ใน 4 เป็นชาวต่างประเทศ วินเทอร์ทัวร์คั้งอยู่ห่างจากนครซือริชเพียง 30 กิโลเมตร เศรษฐกิจส่วนใหญ่ของวินเทอร์ทัวร์เป็นภาคบริการ การท่องเที่ยวไมได้เป็นแหล่งรายได้สำคัญของเมืองนี้มากนัก จึงไม่แปลกที่วินเทอร์ทัวร์จะมีโรงแรมตั้งอยู่เพียงไม่กี่แห่ง
คิดถึงเธอ (Badly)
"คิดถึงเธอ (Badly)" เป็นซิงเกิลของเจ็ตเซ็ตเตอร์ ในปี พ.ศ. 2559 โดยประพันธ์เนื้อร้อง-ทำนอง ทฤษฎี ศรีม่วง และเรียบเรียงโดย เจ็ตเซ็ตเตอร์ ออกจำหน่ายในวันที่ 17 พฤษภาคม พ.ศ. 2559 เนื้อหาเพลงนี้พูดถึงการที่คนรักที่จากกันไป และเราเองยังลืมความรักนั้นไม่ได้ ก็ได้แค่รอให้เขากลับมาและเราเองจะไม่ทำให้เขาเสียใจอีก
มิวสิกวิดีโอนี้เผยแพร่ครั้งแรกในยูทูบวันที่ 17 พฤษภาคม พ.ศ. 2559 โดยมีอิงครัต ดำรงค์ศักดิ์กุล มาแสดงในมิวสิกวีดีโอนี้ โดยเป็นเรื่องราวของความรักวัยเด็กที่สดใสแต่ก็มีความเศร้าอยู่ด้วย เชื่อว่าหลายคนเองก็น่าจะเคยมีเรื่องราวเกี่ยวกับความรักในอดีตที่ไม่ต่างจากพระเอกเอ็มวีเท่าไหร่ แต่ตอนจบเอ็มวีนั้นก็มีปลายเปิดที่สามารถคิดต่อได้หลายทาง
เพลง "'คิดถึงเธอ (Badly)" ติดอันดับสูงสุดที่ 17 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 30 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ใกล้เกินไป
"ใกล้เกินไป" เป็นซิงเกิลของวงเยสเซอร์เดส์ จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้องโดย ดอกไม้ไฟ แต่งทำนองโดย เฉลิมพล ตันติ์ทวิสุทธิ์ และเรียบเรียงโดย Yes'sir days ออกจำหน่ายในวันที่ 4 เมษายน พ.ศ. 2559
มิวสิกวีดีโอเพลงนี้ อัทธ์ นักร้องนำ ได้แสดงเป็นพระเอกมิวสิกวีดีโอด้วยตัวเอง และได้สาวสวยจาก MBO (เอ็มบรีโอ) “ป่าน – ปณิพร อินทรา” รับบทนางเอกที่คอยตอกย้ำสถานะความเป็นเพื่อนจนทำให้ อัทธ์ หัวเสียถึงขั้นต้องระบายอารมณ์ในมิวสิกวีดีโอ เพลงนี้ได้ถ่านทำกันหลายสถานที่เพื่อเก็บภาพสวยในกรุงเทพฯ เช่น แพร่งภูธร , ถนนมหาราช , สวนสันติชัยปราการ , ตรอกปานสุข ฯลฯ
เพลง "ใกล้เกินไป" ได้อันดับสูงสุดที่ 63 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 27 กุมภาพันธ์ พ.ศ. 2559
ปารณ ชาตกุล
ผู้ช่วยศาสตราจารย์ ปารณ ชาตกุล เป็นสถาปนิก ภูมิสถาปนิกชาวไทย ปัจจุบันเป็นอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
ผศ.ปารณ สำเร็จการศึกษาระดับปริญญาตรีสาขาสถาปัตยกรรมภายใน จากจุฬาลงกรณ์มหาวิทยาลัย ด้วยเกียรตินิยมอันหนึ่ง (เหรียญทอง) จากนั้นได้เลือกเข้าศึกษาต่อจนจบปริญญาโท ในสาขาภูมิสถาปัตยกรรมในมหาวิทยาลัยเดียวกัน ผศ.ปารณ มีความเชี่ยวชาญพิเศษโดยเฉพาะด้านวัสดุพืชพรรณ การใช้ต้นไม้ สังคมพืช รวมถึงยังเป็นอาจารย์สอนทางด้านการออกแบบสถาปัตยกรรมภายในผสานกับภูมิสถาปัตยกรรม หรือที่เรียกว่างานภูมิทัศน์ภายในอาคาร (Interiorscape)
อาจารย์ปารณ มีผลงานการเขียนหนังสือชื่อ เลียบขอบไพร ISBN 978-974-033-331-9 ซึ่งเป็นการบอกเล่าแนวคิดและประสบการณ์ที่น่าสนใจขณะที่พานิสิตศึกษาธรรมชาติในป่า ตลอดจนการเตรียมตัวศึกษาธรรมชาติทั้งพืชและสัตว์ โดยสอดแทรกด้วยเนื้อหาทางวิชาการในเบื้องต้น พร้อมภาพวาดและภาพถ่ายของผู้เขียนเองทั้งหมด
ทาจิบานะ โนะ คาจิโกะ
ทาจิบานะ โนะ คาจิโกะ () หรือพระนามหลังสวรรคตว่า จักรพรรดินีดันริง (; พ.ศ. 1329 — 17 มิถุนายน พ.ศ. 1393) เป็นอัครมเหสีในจักรพรรดิซางะ เป็นธิดาของทาจิบานะ โนะ คิโยโตโมะ ()
พระองค์มีศรัทธาในบวรพุทธศาสนา โปรดให้สร้างวัดดันริง () หลังสวรรคตพระองค์ได้รับการสถาปนาเป็นจักรพรรดินีโดยตั้งพระนามตามนามวัดที่ทรงสร้างไว้
พระองค์เสด็จสวรรคตเมื่อวันที่ 4 เดือน 5 ปีคาโชที่ 4 ตรงกับวันที่ 17 มิถุนายน พ.ศ. 1393
ทากะชิ ฮากิโนะ
ทากะชิ ฮากิโนะ (萩野崇) เกิดเมื่อวันที่ 27 พฤษภาคม ค.ศ. 1973 เป็นนักแสดงและนักพากย์ชายชาวญี่ปุ่น
มะซะโตะ ฮะงิวะระ
มะซะโตะ ฮะงิวะระ (เกิดเมื่อวันที่ 21 สิงหาคม ค.ศ. 1971) เป็นนักแสดงชายชาวญี่ปุ่น
ซาโยโกะ ฮางิวาระ
ซาโยโกะ ฮางิวาระ ( เกิดเมื่อวันที่ 1 ธันวาคม ค.ศ. 1962 -) เป็นนักแสดงหญิงชาวญี่ปุ่นจากโตเกียว
รันโกะ ฮะนะอิ
รันโกะ ฮะนะอิ (15 กรกฎาคม ค.ศ. 1918 - 21 พฤษภาคม ค.ศ. 1961) เป็นนักแสดงหญิงชาวญี่ปุ่น แสดงภาพยนตร์มากถึง 190 เรื่อง ตั้งแต่ปี ค.ศ. 1931 ถึง ค.ศ. 1961
กะทันหัน
"กะทันหัน" เป็นซิงเกิลของ LowFat ,ฟิล์ม บงกช และศุภรุจ เตชะตานนท์ ในปี พ.ศ. 2556 ซึ่งเป็น 1 ในโปรเจกต์ของ Project Love Pill 2 by Fongbeer และเพลงนี้เป็นเพลงพิเศษ ในโอกาสที่ค่าย WE Records ของเราครบรอบ 3 ปี ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 30 พฤษภาคม พ.ศ. 2556
เนื้อหาในมิวสิกวีดีโอเป็นเรื่องของหนุ่มสาวในรั้วมหาวิทยาลัยในคณะแพทยศาสตร์ ที่ตกหลุมรักกันโดยไม่ทันตั้งตัวอย่าง กะทันหัน รับบทโดย เอ็มดี-ณัฐพงษ์ และ อลิซ ทอย ร่วมด้วยเพื่อนๆ ร่วมชั้นที่หน้าตาคุ้นเคยกันดี ยกมาทั้งค่าย WE Records ถึง 28ศิลปิน นำทีมโดย ฟองเบียร์ เจ้าของค่าย ร่วมด้วย เอบีนอร์มอล, ซีล, เยสเซอร์เดย์, เอ๊ะ จิรากร, เอสดีเอฟ, นอส และ วิน อาร์ไนน์ และที่ขาดไม่ได้เจ้าของเพลง รุจ-ศุภรุจ, ฟิล์ม-บงกช และวงโลว์แฟต
เพลง "กะทันหัน" ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 28 กรกฎาคม พ.ศ. 2556และอันดับสูงสุดที่ 8 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 พฤศจิกายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พิวดีพาย
เฟลิกซ์ อาร์วิด อุลฟ์ เชลล์แบรย์ (; 24 ตุลาคม พ.ศ. 2532) เป็นที่รู้จักในออนไลน์ว่า พิวดีพาย () เป็นนักแสดงตลกบนเว็บชาวสวีเดนและเป็นวิดีโอโปรดิวเซอร์ เขาเป็นที่รู้จักในฐานะคนเล่นซีรีส์เกมต่าง ๆ และวิดีโอบล็อก รวมทั้งเป็นผู้ใช้ที่มียอดติดตามมากที่สุดในยูทูบ
พิวดีพายเกิดในเมืองกอเทนเบิร์ก ประเทศสวีเดน แต่เดิมพิวดีพายได้ศึกษาในระดับปริญญาในสาขาเศรษฐศาสตร์อุตสาหกรรมและการจัดการเทคโนโลยีที่มหาวิทยาลัยเทคโนโลยีชาลแมรส์ ในปี พ.ศ. 2553 ระหว่างที่เขากำลังศึกษาอยู่ เขาได้สมัครเข้าใช้ยูทูบภายใต้บัญชีที่ชื่อว่า "พิวดีพาย" ปีต่อมาเขาลาออกจากมหาวิทยาลัยเพื่อมาให้ความสนใจแก่ช่องยูทูบของเขา สร้างความตกใจแก่พ่อแม่ของเขามาก แล้วก็ถูกปฏิเสธความช่วยเหลือในเรื่องนี้จากพวกเขา เขาจึงเริ่มทำงานขายฮอตดอกเพื่อหาเงินทุน จากนั้นพิวดีพายก็ได้รับความนิยมเพิ่มขึ้นอย่างรวดเร็ว จนกระทั่งในปี พ.ศ. 2555 ช่องของเขาก็มีผู้ติดตามเกิน 1 ล้านคน
ตั้งแต่ 15 สิงหาคม พ.ศ. 2556 พิวดีพายเป็นผู้ใช้ที่ถูกติดตามมากที่สุดในยูทูบ และถูกแซงบางช่วงในเดือนพฤศจิกายนและธันวาคม พ.ศ. 2556 โดยช่องสปอร์ตไลท์ของยูทูบ แล้วก็คงตำแหน่งเรื่อยมาตั้งแต่ 22 ธันวาคม พ.ศ. 2556 จนถึงเดือนมกราคม พ.ศ. 2560 ช่องของเขามีผู้ติดตามมากกว่า 52 ล้านคน ในวันที่ 29 ธันวาคม พ.ศ. 2557 ช่องของเขากลายเป็นช่องที่มีผู้ชมมากที่สุดตลอดกาลแทนที่ช่องของอีเอ็มไอ และในเดือนมกราคม พ.ศ. 2560 ช่องของเขาก็มีผู้ชมไปมากกว่า 14.2 พันล้านครั้ง
พิวดีพายแทนกลุ่มผู้ชมของเขาว่า "โบร์อาร์มี" และแทนผู้ชมรายคนว่า "โบรส์" พิวดีพายได้ยกเงินส่วนมากให้การกุศลผ่านกลุ่มผู้ชม เนื่องด้วยความเป็นที่นิยมของเขา เมื่อเขาได้เล่นเกมอินดี ยอดขายของเกมที่เขาเล่นนั้นก็เพิ่มขึ้น หรือปรากฏการณ์โอปราห์ ในปี พ.ศ. 2559 นิตยสารไทม์ได้จัดให้เขาเป็นหนึ่งใน 100 ผู้ทรงอิทธิพลที่สุดในโลก ปัจจุบันพิวดีพายอาศัยอยู่ในไบรตันกับแฟนสาว มาร์เซีย บีซอญญิน อดีตผู้ใช้ยูทูบชาวอิตาลี
เอริก ไดเออร์
เอริก เจเรมี เอ็ดการ์ ไดเออร์ () เกิดเมื่อวันที่ 15 มกราคม ค.ศ. 1994 เป็นนักฟุตบอลชาวอังกฤษ ปัจจุบันเล่นให้กับทอตนัมฮอตสเปอร์ ในตำแหน่งกองกลางตัวรับ และกองหลัง
วอลเลย์บอลหญิงชิงแชมป์โลก 2018 รอบคัดเลือก โซนอเมริกาเหนือ
วอลเลย์บอลหญิงชิงแชมป์โลก 2018 รอบคัดเลือกโซนนอร์เซกา จะมีสมาชิกทั้ง 6 ประเทศ เข้าร่วมแข่งขันในรอบสุดท้ายที่ประเทศญี่ปุ่น ทีมชาติสหรัฐอเมริกาได้ผ่านการคัดเลือกโดยอัตโนมัติสำหรับชิงแชมป์โลก 2018 ในฐานะแชมป์โลก 2014
สมาชิก 34 ประเทศจะเข้าร่วมการคัดเลือก สำหรับทีมชาติแคนาดา, เม็กซิโก, สาธารณรัฐโดมินิกัน, คิวบา, เปอร์โตริโก และ คอสตาริกา ได้ผ่านการคัดเลือกโดยอัตโนมัติสำหรับชิงแชมป์นอร์เซกา 2017
โซนคาโซวาและอีซีวีเอ จะแข่งขัน 2 รอบในรอบคัดเลือก 2 ทีมที่มีอันดับสูงสุดของแต่ละโซนจากอันดับสมาพันธ์วอลเลย์บอลนอร์เซกา ณ วันที่ 1 มกราคม ค.ศ. 2016 จะผ่านการคัดเลือกโดยอัตโนมัติสำหรับรอบสอง ในรอบแรกจะแบ่งกลุ่มออกเป็น 3 กลุ่ม กลุ่มละ 4 ทีม
โซนอาเฟกาบอล จะแข่งขันรอบเดี่ยวแบบพบกันหมด โดย 2 ทีมจะผ่านการคัดเลือกเข้าสู่ชิงแชมป์นอร์เซกา 2017"แข่งขันแบบพบกันหมด"
|}
|}
|}
เดิมการแข่งขันกำหนดจัดขึ้นระหว่างวันที่ 6-11 กันยายน ค.ศ. 2017 ในเซนต์จอนส์, แอนติกาและบาร์บูดา มีทีมที่เข้าร่วมการแข่งขันทั้งหมด 8 ทีม คือเซนต์ลูเซีย, โดมินิกา, แอนติกาและบาร์บูดา, เซนต์คิตส์และเนวิส, เกรเนดา, เบอร์มิวดา, ซินต์มาร์เติน และแซงมาร์แตง แต่เนื่องจากผลกระทบของพายุเฮอร์ริเคนเออร์มาทำให้การแข่งขันได้ถูกเลื่อนออกไปและถูกยกเลิกในเวลาต่อมา แต่ทางอีซีวีเอได้ใช้วิธีการคัดเลือกจากอันดับคะแนนสะสมของโซนนอร์เซกาที่ดีที่สุดคือ เซนต์ลูเซีย (15) และโดมินิกา (17)
(โวล.3) เดอะ ซับลิมินอล เวอส
โวล.3 เดอะ ซับลิมินอล เวอส () เป็นอัลบั้มที่ 3 ของวงเฮฟวี่เมทัล สัญชาติ อเมกันชื่อดังอย่างสลิปน็อต วางจำหน่ายเมื่อ 25 พฤษภาคม 2004 เป็นอัลบั้มที่เน้น เมโลดี้มากกว่าอัลบั้มอื่นๆอีก และการ ริฟกีต้าร์ที่ผิดและแตกต่างจากอัลบั้มอื่นๆ ดนตรีมีความใสสะอาด โน๊ตว่างบางห้องทำให้มีความสบายหูอย่างมาก หน้ากากก็มีความ เปลี่ยนแปลงที่ต่างจาก อัลบั้มที่แล้วอย่างมาก เพราะความดิบเถื่อน,ความก้าวร้าว,และ ความดุร้าย ได้ลงที่หน้ากากและดนตรีหมดแล้ว.
นักดนตรี
การจัดการ
การท่องเที่ยวในประเทศฝรั่งเศส
มีนักท่องเที่ยวชาวต่างชาติที่มาเยือนประเทศฝรั่งเศสเป็นจำนวน 84.7 ล้านคนในปี ค.ศ. 2013 ส่งผลให้ประเทศนี้เป็นสถานที่ท่องเที่ยวที่ได้รับความนิยมมากที่สุดในโลก ซึ่งทำรายได้เป็นอันดับสามจากนักท่องเที่ยวจากการมาเยือนแบบรวบรัด นักท่องเที่ยวจำนวนร้อยละ 20 ใช้จ่ายน้อยกว่าครึ่งหากเทียบกับที่พวกเขาใช้จ่ายในสหรัฐอเมริกา
ประเทศฝรั่งเศสมีสถานที่ 37 แห่งที่ได้รับการจารึกไว้ในรายชื่อแหล่งมรดกโลกของยูเนสโกและมีเมืองที่น่าสนใจทางวัฒนธรรมสูง (กรุงปารีสมีความสำคัญมากที่สุด แต่ก็รวมถึงตูลูซ, สทราซบูร์, บอร์โด, ลียง และอื่น ๆ), ชายหาดและรีสอร์ตริมทะเล, สกีรีสอร์ต และภูมิภาคชนบทหลายแห่งที่สามารถเพลิดเพลินไปกับความงามและความเงียบสงบเหล่านั้น (การท่องเที่ยวเชิงอนุรักษ์) หมู่บ้านฝรั่งเศสขนาดเล็กและงดงามเป็นมรดกทางวัฒนธรรม (เช่น กอลงฌ์-ลา-รูฌ หรือลอครอน็อง) ต่างก็ได้รับการส่งเสริมผ่านสมาคม "เลปลูว์โบวีลาฌเดอฟร็องส์" ("หมู่บ้านที่สวยที่สุดของประเทศฝรั่งเศส") ส่วนการติดป้าย "สวนที่โดดเด่น" จะเป็นรายการของสวนกว่าสองร้อยแห่งที่จัดขึ้นโดยกระทรวงวัฒนธรรมแห่งประเทศฝรั่งเศส ซึ่งป้ายนี้มีวัตถุประสงค์เพื่อปกป้องและส่งเสริมสวนและสวนสาธารณะที่โดดเด่น
ในปี ค.ศ. 2012 การเดินทางและการท่องเที่ยวได้มีส่วนช่วยโดยตรงต่อผลิตภัณฑ์มวลรวมในประเทศของประเทศฝรั่งเศสถึง 77.7 พันล้านยูโร แบ่งเป็นร้อยละ 30 ที่มาจากนักท่องเที่ยวต่างประเทศ และร้อยละ 70 ที่มาจากการใช้จ่ายเพื่อการท่องเที่ยวภายในประเทศ ผลงานทั้งหมดของการเดินทางและการท่องเที่ยวแสดงให้เห็นถึงร้อยละ 9.7 ของผลิตภัณฑ์มวลรวมในประเทศและสนับสนุนงาน 2.9 ล้านอัตรา (ร้อยละ 10.9 ของการจ้างงาน) ในประเทศ ซึ่งการท่องเที่ยวมีส่วนสำคัญต่อดุลการชำระเงินนักท่องเที่ยวส่วนใหญ่ที่เดินทางมายังประเทศฝรั่งเศสในปี ค.ศ. 2014 มาจากประเทศต่อไปนี้ :การใช้เวลาค้างคืนมากที่สุดในปี ค.ศ. 2014 โดยนักท่องเที่ยวจากประเทศต่อไปนี้ :
สำหรับกรุงปารีสซึ่งเป็นเมืองหลวงนั้น เป็นเมืองที่มีผู้มาเยือนมากที่สุดเป็นอันดับสามของโลก กรุงปารีสมีพิพิธภัณฑ์ที่ใหญ่ที่สุดและมีชื่อเสียงของโลก ประกอบด้วยพิพิธภัณฑ์ลูฟวร์ซึ่งเป็นพิพิธภัณฑ์ศิลปะที่มีผู้เข้าชมมากที่สุดในโลก และก็ยังมีพิพิธภัณฑ์ออร์แซที่เน้นศิลปะในลัทธิประทับใจเป็นส่วนใหญ่ รวมถึงศูนย์ศิลปะและวัฒนธรรมแห่งชาติฌอร์ฌ ปงปีดู ที่มุ่งเน้นศิลปะร่วมสมัย กรุงปารีสเป็นเจ้าของผลงานสถานที่สำคัญบางส่วนที่รู้จักมากที่สุดของโลก เช่น หอไอเฟล ซึ่งเป็นอนุสาวรีย์ที่มีผู้จ่ายเงินเพื่อเข้าชมมากที่สุดในโลก, ประตูชัยฝรั่งเศส, มหาวิหารน็อทร์-ดามแห่งปารีส, มหาวิหารซาเคร-เกอร์ ส่วนพิพิธภัณฑ์วิทยาศาสตร์และอุตสาหกรรมเป็นพิพิธภัณฑ์วิทยาศาสตร์ที่ใหญ่ที่สุดในทวีปยุโรป ก็ตั้งอยู่ในปาร์กเดอลาวีแล็ต กรุงปารีส ซึ่งนับเป็นหัวใจของศูนย์วัฒนธรรมวิทยาศาสตร์ เทคโนโลยี และอุตสาหกรรม (CCSTI) โดยเป็นศูนย์ส่งเสริมด้านวิทยาศาสตร์และวิทยาการต่าง ๆ และบริเวณใกล้กับกรุงปารีสยังมีพระราชวังแวร์ซาย ซึ่งเป็นอดีตพระราชวังของพระมหากษัตริย์แห่งประเทศฝรั่งเศส ที่เป็นพิพิธภัณฑ์ในปัจจุบัน
ดิสนีย์แลนด์ปารีส ประเทศฝรั่งเศส เป็นสวนสนุกที่ได้รับความนิยมมากที่สุดในทวีปยุโรปโดยแท้ ด้วยจำนวนผู้เข้าชม 15,405,000 คน นับรวมจากดิสนีย์แลนด์พาร์กและวอลต์ดิสนีย์สตูดิโอพาร์กในปี ค.ศ. 2009 ส่วนสวนสนุกประวัติศาสตร์ปุยดูว์ฟูในจังหวัดว็องเด เป็นสวนสนุกที่มีผู้เข้าชมมากที่สุดเป็นอันดับสองของประเทศฝรั่งเศส และสวนสนุกอื่น ๆ ที่ได้รับความนิยม คือ ฟูว์ตูว์ร็อสก็อปในเมืองปัวตีเย แคว้นนูแวลากีแตน และปาร์กัสเตริกซ์ในแคว้นโอดฟร็องส์
The Bachelor Thailand ศึกรักสละโสด
เดอะ แบชเชเลอร์ ไทยแลนด์ ศึกรัก...สละโสด () รายการเรียลลิตีเพื่อค้นหาตามหารักแท้โดยจะให้ผู้เข้าแข่งขันชายเลือกหาคู่ครองในรายการ ซึ่งเป็นรายการโรแมนติกยอดนิยม อันดับ 1 ทั่วโลก ที่ช่องวัน 31 ได้คว้าลิขสิทธิ์มาผลิตเป็นครั้งแรกในประเทศไทยและในเอเชีย โดยเริ่มออกอากาศวันที่ 27 สิงหาคม 2559 และได้ "ปั้น ชิตณรงค์ วิเศษสมภาคย์" มาเป็น The Bachelor คนแรก โดยผู้ชนะคนแรกของซีซั่นนี้คือ "นัทเชล"
เป็ดIdol
เป็ดIdol เป็นละครชุดทางโทรทัศน์ (ซีรีส์) ที่มีจุดเด่นของเรื่องนำเสนอภาพสังคมของวัยรุ่นในยุคของการสื่อสารไร้พรหมแดน สะท้อนภาพของบุคคลที่เรียกตนเองว่าเป็น เน็ตไอดอล ซึ่งมีการสะท้อนภาพของการใช้สื่อสังคมออนไลน์ซึ่งนำไปสู่ความขัดแย้งในสังคม โดยละครชุดเรื่องนี้ออกอากาศในวันอาทิตย์ เวลา 17:15-18:00 น. (โดยประมาณ) และออกอากาศซ้ำในเช้าวันอาทิตย์ของสัปดาห์ถัดไป เวลา 08:15-09:00 น. ทาง จีเอ็มเอ็ม 25 โดยเป็นความร่วมมือระหว่าง MBO Teen Entertainment กับ จีเอ็มเอ็มบราโว เริ่มออกอากาศตอนแรกในวันที่ 11 กันยายน พ.ศ. 2559 โดยถิอเป็นละครชุดเรื่องแรกด้วยของทางเอ็มบีโอเอง
ละครชุดเรื่องดังกล่าวทางบริษัทเอกชนซึ่งเป็นผู้สนับสนุนของละครชุดเรื่องนี้ มีความประสงค์ให้ละครชุดเรื่องนี้เป็นสื่อในการสร้างสำนึกการใช้สื่อสังคมออนไลน์ในทางสร้างสรรค์ ละครชุดเรื่องดังกล่าวได้รับความนิยมอย่างรวดเร็วจากยอดการรับชมย้อนหลังผ่านทางยูทูบของเอ็มบีโอเอง โดยตอนแรกมียอดการรับชมอยู่ที่ 1.3 ล้านวิว ต่อหนึ่งวัน ส่วนตอนที่ 2 มียอดการรับชมเพิ่มขึ้นอยู่ที่ 1.5 ล้านวิว ต่อหนึ่งวัน แม้จะเว้นช่วงไประยะสั้นๆเพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช แต่ความนิยมก็ยังไม่ลดลง โดยตอนที่ 6 ซึ่งออกอากาศในวันที่ 20 พฤศจิกายน พ.ศ. 2559 ยอดการรับชมเพิ่มขึ้นเป็น 3 ล้านวิวต่อหนึ่งวัน จนกระทั่งเมื่อออกอากาศครบทั้งหมด 8 ตอน ในวันที่ 4 ธันวาคม ยอดการรับชมรวมหนึ่งวันหลังจากนั้นเพิ่มขึ้นเป็น 40 ล้านวิวต่อหนึ่งวัน
โจ โกเมซ
โจเซฟ เดฟ "โจ" โกเมซ () เกิดเมื่อวันที่ 23 พฤษภาคม ค.ศ. 1997 เป็นนักฟุตบอลชาวอังกฤษ ปัจจุบันเล่นให้กับลิเวอร์พูล ในตำแหน่งกองหลัง
ในวันที่ 27 มกราคม ค.ศ. 2017 โกเมซตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2022
ในวันที่ 10 ธันวาคม ค.ศ. 2018 โกเมซตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2024
เฝิง หย่วนเจิง
เฝิง หย่วนเจิง () เกิดเมื่อวันที่ 16 พฤศจิกายน ค.ศ. 1962 ที่ปักกิ่ง เป็นนักแสดงชายชาวจีน
เกา ซีซี
เกา ซีซี () เกิดเมื่อปี ค.ศ. 1962 เป็นผู้ผลิตและผู้กำกับภาพยนตร์ชาวจีน
หลี่ เวย
หลี่ เวย () เกิดเมื่อวันที่ 9 กรกฎาคม ค.ศ. 1980 เป็นนักแสดงและนักร้องชายชาวไต้หวัน
หยาง โย่วหนิง
หยาง โหย่วหนิง ( ; เกิดเมื่อวันที่ 30 สิงหาคม ค.ศ. 1982) เป็นนักแสดงภาพยนตร์ชาวไต้หวัน
แฟนพันธุ์แท้ ซูเปอร์แฟน
แฟนพันธุ์แท้ ซูเปอร์แฟน () รายการเกมโชว์ของไทยจากเวิร์คพอยท์ ดำเนินรายการโดยกันต์ กันตถาวร ออกอากาศทุกวันศุกร์ เวลา 21.00 - 22.00 น. ทางช่องเวิร์คพอยท์ออกอากาศเทปแรกเมื่อวันที่ 7 ตุลาคม พ.ศ. 2559 – 26 พฤษภาคม พ.ศ. 2560
โดยแฟนพันธุ์แท้ได้มีการเปลี่ยนแปลงรูปแบบการแข่งขันมาเป็นรูปแบบสภาแฟนพันธุ์แท้ คือสภาที่มีสุดยอดแฟนพันธุ์แท้เรื่องต่าง ๆ ทั้งสิ้น 10 ท่านมาทำหน้าที่คัดเลือกผู้เข้าแข่งขันที่มานำเสนอความชื่นชอบของตัวเองต่อเรื่องนั้น ๆ ในรอบทดสอบความสามารถ โดยมีเวลาจำกัดเพียงแค่ 2 นาทีว่าจะเหมาะสมเป็นแฟนพันธุ์แท้ในเรื่องนั้นหรือไม่ โดยทั้ง 10 ท่านมีคนละ 1 เสียง หากผู้เข้าแข่งขันคนใดได้ถึง 7 เสียงหรือมากกว่านั้นก็จะได้ผ่านเข้าสู่รอบคลาสสิกเกม แต่หากผู้เข้าแข่งขันท่านใดได้คะแนนไม่ถึง 7 เสียงก็ต้องตกรอบไป
เมื่อผู้เข้าแข่งขันได้เป็นแฟนพันธุ์แท้ในเรื่องนั้นแล้วก็จะต้องเข้ามาแข่งต่อในรอบคลาสสิกเกมทั้งสิ้น 4 หมวดประกอบไปด้วย ซึ่งแฟนพันธุ์แท้ต้องสุ่มเลือกหมวดคำถามจากทั้ง 4 หมวด หากแฟนพันธุ์แท้ตอบถูกก็จะได้รับคะแนนประจำเกมที่ทำได้ (สูงสุด 25 คะแนน) และหากได้ 0 คะแนน จะต้องตกรอบทันที และในขณะเดียวกัน หากแฟนพันธุ์แท้สามารถทำคะแนนได้ 25 คะแนนเต็มก็จะเข้ารอบไปโดยอัตโนมัติ ซึ่งทางรายการจะค้นหาแฟนพันธุ์แท้ที่มีคะแนนประจำเกมมากที่สุด 20 คนเพื่อเข้ารอบต่อไป
ในรอบนี้แฟนพันธุ์แท้ที่ผ่านเข้ารอบมาทั้งหมดจะถูกสุ่มจับคู่ขึ้นมาทำการแข่งขันครั้งละ 2 คน ทั้งคู่จะทำการแข่งขันคนละ 1 หมวด จากทั้งหมด 4 หมวด คือ 3 วินาที, จิกซอว์, คุณสมบัติ และถาม-ตอบ โดยจะได้เล่นในหมวดที่เหลืออยู่ที่ตนเองยังไม่ได้เล่นซึ่งฝ่ายตรงข้ามจะเป็นผู้กำหนดให้ แต่ผู้ที่ทำคะแนนได้มากกว่าในรอบที่ผ่านมาจะมีสิทธิ์เลือกว่าจะเป็นฝ่ายเล่นก่อนหรือหลัง หลังจากจบการแข่งขันของทั้ง 2 คนแล้วผู้ที่ทำคะแนนได้มากกว่าจะเป็นผู้ชนะและผ่านเข้าสู่รอบต่อไป แต่ในกรณีที่ทั้ง 2 คนทำคะแนนได้เท่ากัน จะต้องทำการแข่งขันอีกรอบ โดยเลือกหมวดที่เหลือให้ฝ่ายตรงข้ามตามปกติ แต่การแข่งในรอบที่สอง ผู้ที่ทำคะแนนได้น้อยกว่าจะมีสิทธิ์เลือกหมวดให้กับฝ่ายตรงข้ามก่อน และยังมีสิทธิ์อีกว่าจะเล่นก่อน หรือ เล่นหลัง
ในรอบนี้แฟนพันธุ์แท้ที่ผ่านเข้ารอบมาทั้งหมดจะถูกสุ่มจับขึ้นมาทำการแข่งขันครั้งละ 1 คน โดยที่แต่ละคนที่ได้ขึ้นมานั้นจะทำการแข่งขันคนละ 1 เกม โดยมีคะแนนให้สะสมในแต่ละคำตอบ 5 คะแนนจากทั้งหมด 5 คำตอบในชุดคำถามที่พิธีกรได้ถามไป โดยที่ผู้เข้าแข่งขันแต่ละคนจะต้องเก็บคะแนนสะสมให้ได้มากที่สุดเพื่อที่จะได้ลุ้นการผ่านเข้ารอบชิงแฟนพันธุ์แท้ ซูเปอร์แฟน ต่อไป โดยผู้เข้าแข่งขันถ้าทำคะแนนเต็ม 25 คะแนน จะเข้ารอบทันที และ ผู้เข้าแข่งขันคนใดทำคะแนนต่ำกว่า 25 คะแนน แต่ติดอันดับคะแนนสูงสุด 5 อันดับแรกก็จะเข้ารอบชิงแฟนพันธุ์แท้ ซูเปอร์แฟน ต่อไป
ก่อนเริ่มการแข่งขัน ทางรายการจะมอบถ้วยสุดยอดแฟนพันธุ์แท้ในแต่ละด้าน โดยกติกาจะคล้ายคลึงกับ Fan of the Year ในแต่ละปี คือ ผู้เข้าแข่งขันจะต้องเล่น Classic Game ทั้ง 4 หมวดจนครบ แต่จะแตกต่างจาก Fan of the Year ตรงที่ ผู้เข้าแข่งขันจะมีสิทธิ์เลือกลำดับหมวดเองตามใจชอบ และสามารถขอหยุดพักการแข่งขันของตัวเองได้ 1 ครั้ง โดยหลังจากเล่นเกมแต่ละเกมเสร็จสิ้น ผู้เข้าแข่งขันจะตัดสินใจว่า จะเล่นต่อ หรือขอหยุดพักได้ ซึ่งเมื่อขอหยุดพัก หรือเล่นครบทั้ง 4 หมวด ผู้เข้าแข่งขันคนนั้นจะต้องเลือกผู้เข้าแข่งคนอื่น มาแข่งต่อทันที แต่ถ้าหากใช้สิทธิ์ขอหยุดพักไปแล้ว ต้องเล่นต่อจนครบ 4 หมวด ซึ่งผู้ที่ทำคะแนนรวมทั้ง 4 หมวด ได้มากที่สุด จะได้ครองตำแหน่ง สุดยอดแฟนพันธุ์แท้ ซูเปอร์แฟน ทันที
สุดยอดแฟนพันธุ์แท้ในสภาแฟนพันธุ์แท้ประกอบไปด้วย
ประเทศแอลเบเนียในยูโรเปียนเกมส์ 2015
ประเทศแอลเบเนีย ได้เข้าร่วมการแข่งขัน กีฬายูโรเปียนเกมส์ 2015 ณ เมืองบากู ประเทศอาเซอร์ไบจาน ตั้งแต่วันที่ 12 ถึง 28 มิถุนายน พ.ศ. 2558
ประเทศอันดอร์ราในยูโรเปียนเกมส์ 2015
ประเทศอันดอร์รา ได้เข้าร่วมการแข่งขัน กีฬายูโรเปียนเกมส์ 2015 ณ เมืองบากู ประเทศอาเซอร์ไบจาน ตั้งแต่วันที่ 12 ถึง 28 มิถุนายน พ.ศ. 2558
โอเฌเซ นิส
สโมสรกายบริหารโอลิมปิกนิสโกตดาซูร์ () หรือเรียกแบบย่อว่า โอเฌเซ นิส () และ ฌีม () เป็นสโมสรฟุตบอลอาชีพของประเทศฝรั่งเศส ตั้งอยู่ในเมืองนิส แคว้นพรอว็องซาลป์โกตดาซูร์ ประเทศฝรั่งเศส ก่อตั้งในปี ค.ศ. 1904 ปัจจุบันเล่นอยู่ในลีกเอิง ลีกสูงสุดของประเทศ มีสนามเหย้าคือ อลิอันซ์ริวีเอรา มีผู้จัดการทีมคือ ปาทริก วีเยรา และกัปตันทีมคือ ดังชี บงฟิง กอสตา ซังตุส ซึ่งเล่นอยู่ในตำแหน่งกองหลัง
"ณ วันที่31 สิงหาคม 2018."
สุรจิต บุญญานนท์
สุรจิต บุญญานนท์ (ชื่อเล่น:ป้อม) ปัจจุบันเป็นนักแสดง
สุรจิต บุญญานนท์ เกิดเมื่อวันที่ 1 มกราคม พ.ศ. 2517
ไหนว่าจะจำ
ไหนว่าจะจำ เป็นเพลงที่ประพันธ์ขึ้นโดยพยงค์ มุกดา และบันทึกลงแผ่นเสียงเป็นครั้งแรกจากการขับร้องของสุรพล สมบัติเจริญในแนวเพลงลูกทุ่ง
หลังจากที่สุรพล สมบัติเจริญ เสียชีวิตลงในปี พ.ศ. 2511 พยงค์ มุกดา ซึ่งเป็นผู้ประพันธ์เพลง ได้มอบเพลงนี้ให้กับวงดิ อิมพอสซิเบิ้ล นำไปบรรเลงใหม่ในแนวเพลงสตริงคอมโบ ขับร้องโดยวินัย พันธุรักษ์ ในอัลบั้ม เป็นไปไม่ได้ ซึ่งเป็นสตูดิโออัลบั้มชุดแรกของวง ออกจำหน่ายในปี พ.ศ. 2515 และอัลบั้มนี้ประสบความสำเร็จอย่างมาก โดยถือเป็นเวอร์ชันที่ทำให้เพลงนี้เป็นที่รู้จักมากที่สุด ตลอดจนเป็นหนึ่งในเพลงประจำตัวของวินัย พันธุรักษ์
ต่อมาเพลงนี้ได้ถูกนำมาบรรเลงใหม่อีกหลายครั้ง ในรูปแบบต่างๆกันจากศิลปินหลายคน เช่น การนำมาบรรเลงเป็นเพลงร็อก ในโปรเจกต์ "ร็อกอำพัน" โดย เจี๊ยบ - พิสุทธิ์ ทรัพย์วิจิตร และ เป้ - อนุวรรตน์ ทับวัง (เป้ ไฮร็อค) ในปี พ.ศ. 2537 ซึ่งสามารถทำยอดขายได้ถึง 2 ล้านชุด
ค็อนราท เก็สส์เนอร์
ค็อนราท เก็สส์เนอร์ (; 26 มีนาคม ค.ศ. 1516 – 13 ธันวาคม ค.ศ. 1565) เป็นนักธรรมชาติวิทยา แพทย์และนักภาษาศาสตร์ชาวสวิส เกิดที่เมืองซูริก เป็นบุตรชายของเออร์ซุส เก็สส์เนอร์ และอกาเธอ ฟริตซ์ (หรือ ฟริก) ต่อมาเก็สส์เนอร์ไปอาศัยอยู่กับลุงที่ทำงานด้านสมุนไพร ทำให้เขาสนใจด้านพืชตั้งแต่เด็ก เก็สส์เนอร์เรียนที่เมืองซูริกและเซมินารีในเฟรามึนสเตอร์และได้รับการสนับสนุนให้เรียนที่มหาวิทยาลัยสทราซบูร์และมหาวิทยาลัยบูร์ช หลังบิดาเสียชีวิตในสงครามคัพเพิลครั้งที่สอง เก็สส์เนอร์ย้ายไปอยู่ที่เมืองสทราซบูร์และเรียนภาษาฮีบรูที่สถาบันในเมืองนั้น แต่ความขัดแย้งทางศาสนาทำให้เขาต้องย้ายกลับมาอยู่ที่ซูริก ต่อมาเก็สส์เนอร์แต่งงานกับบาร์บารา ซิงเจอรินและได้รับความช่วยเหลือจากเพื่อนให้เข้าเรียนที่เมืองบาเซิลในปี ค.ศ. 1536 และดำรงตำแหน่งศาสตราจารย์ด้านภาษากรีกที่มหาวิทยาลัยโลซานน์ในปีต่อมา ในปี ค.ศ. 1540 เก็สส์เนอร์ย้ายไปอยู่ที่เมืองมงเปอลีเยเพื่อเรียนวิชาแพทย์และกลับมาซูริกเพื่อทำงานเป็นแพทย์และสอนหนังสือ เก็สส์เนอร์เสียชีวิตด้วยกาฬโรคในปี ค.ศ. 1565
เก็สส์เนอร์มีผลงานที่สำคัญคือ "Historia animalium" ("ประวัติศาสตร์ของสัตว์") ซึ่งเป็นสารานุกรมจำนวน 5 เล่มที่บันทึกข้อมูลเกี่ยวกับสัตว์ทุกชนิดที่รู้จักในสมัยนั้น ถือเป็นหนึ่งในผลงานด้านสัตววิทยายุคใหม่ ต่อมาชื่อของเก็สส์เนอร์ได้รับการนำไปตั้งเป็นชื่อวงศ์ว่านไก่แดง (Gesneriaceae), สกุลพืช "Gesneria" และสกุลผีเสื้อกลางคืน "Gesneria"
เจ้าหญิงมารีแห่งออร์เลอ็อง
เจ้าหญิงมารีแห่งออร์เลอ็อง () เป็นเจ้าหญิงชาวฝรั่งเศสซึ่งอภิเษกสมรสเข้าสู่พระราชวงศ์เดนมาร์ก
เจ้าหญิงมารีแห่งออร์เลอ็องเป็นพระราชธิดาองค์ใหญ่ในรอแบร็ต ดยุกแห่งชาทร์ ที่ประสูติแก่เจ้าหญิงฟร็องซัวแห่งออร์เลอ็อง บิดาของพระนางเป็นโอรสองค์รองในแฟร์ดีนันด์ ฟีลิปป์ ดยุกแห่งออร์เลอ็อง กับดัชเชสเฮเลนาแห่งเมคเลนบูร์ก-ชเวริน เจ้าหญิงมารีแห่งออร์เลอ็องประสูติในช่วงที่รัชสมัยของจักรพรรดินโปเลียนที่ 3 พระนางซึ่งเกิดมาในตระกูลซึ่งเป็นคู่แข่งทางการเมืองกับราชวงศ์โบนาปาร์ต จึงต้องไปเติบโตอยู่ในอังกฤษ ซึ่งครอบครัวของพระนางได้ย้ายไปอังกฤษในปี ค.ศ. 1848 แต่หลังจากราชวงศ์โบนาปาร์ตสิ้นอำนาจ ครอบครัวของพระนางก็ได้ย้ายกลับไปฝรั่งเศสอีกครั้งในปี 1871
หลังจากได้รับพระราชานุญาติจากพระสันตะปาปา เธอก็อภิเษกสมรสกับเจ้าชายวัลเดมาร์แห่งเดนมาร์กในปี ค.ศ. 1885 ซึ่งเป็นพระราชโอรสในพระเจ้าคริสเตียนที่ 9 แห่งเดนมาร์ก และพระสวามีของพระนางยังเป็นพระเชษฐาของจักรพรรดินีมารีเยียแห่งรัสเซียอีกด้วย ซึ่งเจ้าชายวัลเดอร์มาร์ถือเป็นพระสหายคนสนิทของพระบาทสมเด็จพระจุลจอมเกล้าเจ้าอยู่หัว เจ้าหญิงมารีแห่งออร์เลอ็องมีความคิดแบบหัวสมัยใหม่ ทรงเชื่อในความเท่าเทียมทางสังคม แม้ว่าพระองค์จะเป็นเจ้าแต่พระองค์ก็ไม่โปรดพิธีรีตอง มักจะทำองค์ง่ายๆ ทรงโปรดการถ่ายภาพ, วาดภาพ และขี่ม้า พระนางถือเป็นบุคคลที่มีอิทธิพลทางการเมืองในเดนมาร์กและฝรั่งเศส ทรงมีส่วนในการจัดตั้งพันธมิตรฝรั่งเศส-รัสเซียในปี 1894 ตลอดจนสนธิสัญญาสันติภาพฝรั่งเศส-เยอรมันจากความขัดแย้งเรื่องอาณานิคมโมร็อกโก และในปี 1902 ทรงคัดค้านราชสำนักเดนมาร์กในการยกอาณานิคมแดนิชอินดีส์ให้แก่สหรัฐอเมริกา
พระนางสิ้นพระชนม์ในวันที่ 4 ธันวาคม ค.ศ. 1909 ในขณะที่พระสวามีและพระโอรสทั้งสามกำลังประทับอยู่ในอินเดียเพื่อรอเดินทางต่อไปยังสยาม
กิลเบิร์ต คูมสัน
กิลเบิร์ต คูมสัน () เกิดวันที่ 9 กันยายน พ.ศ. 2537 เป็นนักฟุตบอลชาวกาน่า ปัจจุบันเล่นให้กับสโมสรซองน์ดาล ในประเทศนอร์เวย์ ในตำแหน่งกองกลาง
ท่านหญิงคะซุงะ
ท่านหญิงคะซุงะ () หรือชื่อจริงว่า ไซโต ฟุกุ (; พ.ศ. 2122 — 26 ตุลาคม พ.ศ. 2186) เป็นสุภาพสตรีจากตระกูลซะมุไรที่มีชื่อเสียงแห่งยุคอะซุชิโมะโมะยะมะจนถึงยุคเอะโดะ และเป็นนางนมของโทะกุงะวะ อิเอะมิสึ โชกุนรัฐบาลเอะโดะ
ท่านหญิงคะซุงะเกิดในตระกูลซะมุไรที่มีชื่อเสียง เป็นธิดาของไซโต โทะชิมิสึ ผู้ติดตามของอะเกะชิ มิสึฮิเดะ ส่วนมารดาเป็นธิดาของอินะบะ โยะชิมิชิ
เธอสมรสกับอินะบะ มะซะนะริ มีบุตรด้วยกันสามคน หนึ่งในนั้นคืออินะบะ มะซะกะสึ นอกจากนี้ยังรับอุปการะฮตตะ มะซะโตะชิ บุตรของฮตตะ มะซะโมะริ ผู้เป็นที่ปรึกษาของโชกุนอิเอะยะซุ ที่ต่อมาท่านหญิงคะซุงะได้เป็นนางนมของโทะกุงะวะ อิเอะมิสึ และรับบรรดาศักดิ์เป็นนางในชั้นสูง () สูงศักดิ์ยิ่งกว่าสตรีนางใดในปราสาทเอะโดะ
ในปี 2172 เธอเข้าเฝ้าจักรพรรดิ ณ ราชสำนักเคียวโตะ และมีพระกรุณาโปรดเกล้าเลื่อนบรรดาศักดิ์เป็นกรณีพิเศษเป็นนางในชั้นสูงขั้นที่สอง และถูกเรียกอย่างยกย่องว่า "ท่านหญิงคะซุงะ" มาแต่นั้น
ท่านหญิงคะซุงะถึงแก่กรรมเมื่อวันที่ 26 ตุลาคม พ.ศ. 2186 มีพิธีปลงศพ ณ วัดริงโช บุงเกียว กรุงโตเกียว ภายในวัดดังกล่าวได้เก็บรักษาภาพของเธอที่วาดโดยคะโน ทังยู ส่วนย่านคะซุงะในเขตบุงเกียวก็ตั้งตามนามของเธอ
พีดับเบิลยูจี เวิลด์แชมเปียนชิป
แชมป์โลก PWG เป็นตำแหน่งแชมป์โลกของสมาคม Pro Wrestling Guerrilla (PWG) ก่อตั้งขึ้นเมื่อวันที่ 30 สิงหาคม ค.ศ. 2003
As of 30, 2022.
พีดับเบิลยูจี เวิลด์ แทกทีม แชมเปียนชิป
พีดับเบิลยูจี เวิลด์ แทกทีม แชมเปียนชิป เป็นตำแหน่งแชมป์แทกทีมของสมาคม Pro Wrestling Guerrilla (PWG) ก่อตั้งขึ้นเมื่อวันที่ 24 มกราคม ค.ศ. 2004
กุกบุยโป้ว
กุกบุยโป้ว (; , "กู่ซุ่ยปู่" หรือ "กุกบุยโป้ว" ในภาษาจีนแต้จิ๋ว) เป็นเฟินชนิดหนึ่งในวงศ์ Polypodiaceae เป็นพืชท้องถิ่นในเอเชียตะวันออก รวมทั้งจีนตะวันออก ภายนอกเป็นสีแดงอมน้ำตาล มีเกล็ดเล็กคล้ายขนอ่อนปกคลุมทั่วไป ด้านในเป็นสีแดงอมน้ำตาล ใช้เป็นยาในแพทย์แผนจีน ในเอเชียนิยมอ้างถึงพืชชนิดนี้ด้วยชื่อพ้อง "Drynaria fortunei" รากใช้ทำยาบำรุงกระดูก บำรุงไตแก้ปวด แก้อักเสบ สารออกฤทธิ์ที่สำคัญในเหง้าคือ Flavan-3-ol และpropelargonidin
เกมพยาบาท
เกมพยาบาท เป็นละครโทรทัศน์ไทย แนวดราม่า ผลิตโดย บริษัท โชคดีมีสุข จำกัด จากบทประพันธ์ของ ระกา นุกูล เขียนบทโทรทัศน์โดย แสงเหนือ กำกับการแสดงโดย ฉัตรชัย นาคสุริยะ นำแสดงโดย รัฐภูมิ โตคงทรัพย์, เอมี่ กลิ่นประทุม, อนุชิต สพันธุ์พงษ์, กุลมาศ ลิมปวุฒิวรานนท์, ศิระ แพทย์รัตน์, จุฬาลักษณ์ จุฬานนท์ และนักแสดงชั้นนำอีกมากมาย ออกอากาศทุกจันทร์-อังคาร เวลา 09.00 / 19.50 น. ทางช่อง 8 10 ตุลาคม พ.ศ. 2559 - 11 ตุลาคม พ.ศ. 2559 (งดออกอากาศตั้งแต่วันที่ 17 ตุลาคม พ.ศ. 2559 - 8 พฤศจิกายน พ.ศ. 2559) เริ่มออกอากาศใหม่ทุกวันพุธ - พฤหัสบดี เริ่ม 5 เมษายน พ.ศ. 2560 - 1 มิถุนายน พ.ศ. 2560 เวลา 09.00 / 20.05 น.
อัคคี นักธุรกิจหนุ่มไฟแรง ที่มีความแค้นต่อครอบครัวของ ฉัตรชนก คู่แข่งทางธุรกิจคนสำคัญที่อัคคีปักใจเชื่อว่าเป็นต้นเหตุทำให้พ่อกับแม่ต้องฆ่าตัวตาย เพราะถูกโกงจนล้มละลาย ยิ่งไปกว่านั้นฉัตรชนกยังเป็นคนรักของ วรรณิศา น้องสาวคนเดียวที่อัคคีรักยิ่งกว่าชีวิต อัคคีจึงกีดกันความรักของฉัตรชนกกับวรรณิศาอย่างจริงจัง ส่วน อำภา แม่ของฉัตรชนก ก็แสดงทีท่ารังเกียจวรรณิศาเช่นกัน เพราะคิดว่าเป็นผู้หญิงไม่มีหัวนอนปลายเท้าหวังจะมาเกาะลูกชายกินการตอบรับของละครเรื่องนี้ทั้งหมด 18 ตอน ตอนที่ได้ออกอากาศไป (เมื่อวันที่ 10 ตุลาคม พ.ศ. 2559 - 1 มิถุนายน พ.ศ. 2559) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
การตอบรับของละครเรื่องนี้ทั้งหมด 2 ตอน ตอนที่ได้ออกอากาศไป (เมื่อวันที่ 5 เมษายน พ.ศ. 2560 - 6 เมษายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
เอ็นดับเบิลยูเอ เวิลด์เฮฟวี่เวท แชมเปียนชิป
เอ็นดับเบิลยูเอ เวิลด์เฮฟวี่เวท แชมเปียนชิป หรือ แชมป์โลกเฮฟวี่เวท NWA (NWA World Heavyweight Championship) เป็นเข็มขัดแชมป์โลกมวยปล้ำอาชีพของสมาคม National Wrestling Alliance (NWA) ก่อตั้งเมื่อวันที่ 14 กรกฎาคม ค.ศ. 1948
As of 30, 2022.
สมุดสีคราม
สมุดสีคราม เป็นละครโทรทัศน์เพื่อส่งเสริมการท่องเที่ยวของจังหวัดสมุทรสงคราม ดำเนินการโดยจังหวัดสมุทรสงคราม และสำนักงานการท่องเที่ยวและกีฬาจังหวัดสมุทรสงคราม โดยละครสมุดสีคราม ถูกสร้างขึ้นเพื่อให้ผู้ชมได้รับความบันเทิงไปพร้อมๆ กับความรู้และมุมมองที่น่าจดจำของจังหวัดสมุทรสงคราม และสร้างความนิยมเพื่อกระตุ้นให้เกิดการท่องเที่ยวในพื้นที่เพิ่มมากขึ้นตามมาสอดคล้องกับแคมเปญโปรโมตจังหวัดท่องเที่ยวใหม่ ภายใต้โครงการ "เมืองต้องห้าม...พลาด" ของการท่องเที่ยวแห่งประเทศไทย
จอจอ-ทเว
จอจอ-ทเว (; 18 มกราคม ค.ศ. 1988 —) เป็นนักวอลเลย์บอลชายชาวพม่าในตำแหน่งมือเซ็ต เขาเป็นส่วนหนึ่งของวอลเลย์บอลชายทีมชาติพม่า และได้รับเหรียญทองแดงจากการแข่งขันกีฬาซีเกมส์ 2009 และซีเกมส์ 2015 นอกจากนี้เขายังได้เข้าร่วมในการแข่งขันเอเชียนเกมส์ 2010 และเอเชียนเกมส์ 2014
ปิศาจจิ้งจอก (เกาหลี)
คูมีโฮ (; ; แปลว่า "หมาจิ้งจอกเก้าหาง") เป็นปิศาจจิ้งจอกอย่างหนึ่ง ตามตำนานและความเชื่อดั้งเดิมของชาวเกาหลี ทำนองเดียวกับปิศาจจิ้งจอกของจีน และปิศาจจิ้งจอกของญี่ปุ่น เชื่อว่าได้รับอิทธิพลมาจากตำนานความเชื่อของจีน
ความเชื่อเรื่องกูมิโอ คือ หมาจิ้งจอกที่สามารถมีอายุยืนถึง 1,000 ปี ก็จะกลายเป็นคูมีโฮ ซึ่งมีพลังอำนาจสามารถแปลงกายเป็นหลาย ๆ สิ่ง หนึ่งในนั้นคือร่างของหญิงสาวสวยยั่วยวน ที่มีจุดประสงค์เพื่อล่อลวงชายหนุ่มโดยเฉพาะ เนื่องจากคูมีโฮต้องการที่จะกลายร่างเป็นมนุษย์อย่างแท้จริงให้ได้ วีธีการกลายร่างของคูมีโฮ คือ การกินหัวใจหรือตับมนุษย์ให้ได้ครบ 100 คน ดังนั้นคูมีโฮจึงมักแฝงตัวอยู่ในบ้านกลางป่า คอยหลอกมนุษย์โดยเฉพาะผู้ชายที่หลงในรูปโฉมงดงามให้มาเป็นเหยื่อของตนคนแล้วคนเล่า
ปัจจุบันมีการอ้างอิงถึงคูมีโฮในวัฒนธรรมร่วมสมัยของเกาหลีหลายประการทั้งภาพยนตร์ ซีรีส์ และการ์ตูนอะนิเมะชัน เช่น ภาพยนตร์สยองขวัญเรื่อง "The Fox With Nine Tails" ในปี ค.ศ. 1994 และในซีรีส์หลายเรื่อง เช่น "" ในปี ค.ศ. 2004, "My Girlfriend is a Gumiho" ในปี ค.ศ. 2010 และ"" ในปีเดียวกัน เป็นต้น
วงแหวนของรีอา
ดาวบริวารของดาวเสาร์ รีอา อาจมีวงแหวนบางๆ ซึ่งประกอบด้วยแถบ 3 แถบ ซึ่งแคบและค่อนข้างหนาแน่น นี่อาจเป็นการค้นพบวงแหวนครั้งแรกของดาวบริวาร การค้นพบที่อาจจะเกิดขึ้นนี้ถูกประกาศในวารสารไซเอินซ์ เมื่อวันที่ 6 มีนาคม พ.ศ. 2551
ในเดือนพฤศจิกายน พ.ศ. 2548 ยานแคสซีนี พบว่าอิเล็กตรอนของสนามแม่เหล็กดาวเสาร์ลดต่ำลงไปในบริเวณใกล้กับรีอา ตามที่คณะผู้สำรวจกล่าว รูปแบบของการลดต่ำนี้อธิบายได้อย่างดีที่สุด คืออิเล็กตรอนจะต้องถูกดูดโดยวัตถุแข็งที่ก่อขึ้นในแนวเส้นศูนย์สูตร ซึ่งอาจมีขนาดตั้งแต่หลายเดชิเมตรไปถึงหลายเมตร แต่ต่อมายานแคสซินีก็ไม่สามารถถ่ายภาพวัตถุแข็งดังกล่าวได้ และในเดือนสิงหาคม พ.ศ. 2553 ก็ประกาศว่าดาวรีอา อาจไม่มีวงแหวนอยู่ ทำให้ปริศนาที่อิเล็กตรอนของสนามแม่เหล็กดาวเสาร์หายไป ก็ยังคงไม่มีคำตอบ อย่างไรก็ตาม ผิวบริเวณเส้นศูนย์สูตรของรีอามีแถบสีน้ำเงินซึ่งอาจเป็นรอยจากการปะทะกับวัตถุหลุดวงโคจร และมันก็ถูกทิ้งเป็นปริศนาต่อไป
ทเวนตีฟอร์แครัตแมจิก (เพลง)
"ทเวนตีฟอร์แครัตแมจิก" () เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 7 ตุลาคม ค.ศ. 2016
พรรคแรงงานสังคมนิยมฮังการี
พรรคแรงงานสังคมนิยมฮังการี (, MSzMP) เป็นพรรคการเมืองของสาธารณรัฐประชาชนฮังการี ก่อตั้งแทนที่พรรคประชาชนแรงงานฮังการีที่ถูกยุบลงในการปฏิวัติฮังการี ค.ศ. 1956
เป็นไปไม่ได้ (อัลบั้ม)
เป็นไปไม่ได้ คือสตูดิโออัลบั้ม ชุดแรกของวงดิ อิมพอสซิเบิ้ล วางจำหน่ายในรูปแบบแผ่นเสียงลองเพลย์ (L.P.) ในปี พ.ศ. 2515 สังกัดค่ายเพลงมุกดาพันธ์ ของพยงค์ มุกดา โดยมีเพลงที่ได้รับความนิยมอย่างสูงคือเพลง "เป็นไปไม่ได้" และเพลง ไหนว่าจะจำ ที่เป็นการนำเพลงลูกทุ่งต้นฉบับเดิมที่สุรพล สมบัติเจริญเคยขับร้องไว้ มาบรรเลงใหม่ในรูปแบบเพลงสตริงขับร้องโดย วินัย พันธุรักษ์
หลังจากที่วงดิ อิมพอสซิเบิ้ล สามารถคว้ารางวัลถ้วยพระราชทานจากการประกวดวงสตริงคอมโบ ประจำปี พ.ศ. 2512 ทำให้วงเริ่มมีชื่อเสียงและได้มีโอกาสบันทึกเสียงผลงานเพลงเป็นครั้งแรกเพื่อใช้ทำเพลงประกอบภาพยนตร์เรื่องโทน ของค่ายสุวรรณ ฟิล์ม
จากความสำเร็จของภาพยนตร์เรื่องนี้ ทั้งเนื้อหาและเพลงประกอบ ทำให้มีมีการผลิตอัลบั้มเพลงประกอบภาพยนตร์โทนขึ้น และถือเป็นแผ่นเสียงอัลบั้มเพลงชุดแรกที่มีผลงานเพลงของดิ อิมพอสซิเบิ้ล บรรจุอยู่ (ประกอบไปด้วยบทเพลงของทางวง 3 เพลงได้แก่ "ปิดเทอม", "เริงรถไฟ" และ "ชื่นรัก" รวมกับผลงานเพลงของศิลปินอื่น)
หลังจากอัลบั้มเพลงประกอบภาพยนตร์เรื่องนี้ออกวางจำหน่าย และประสบความสำเร็จทางยอดขายทำให้ในช่วงระหว่างปี พ.ศ. 2513 - พ.ศ. 2515 ดิ อิมพอสซิเบิ้ล ได้มีโอกาสทำเพลงประกอบภาพยนตร์อีกหลายเรื่อง และมีเพลงที่โด่งดังจากภาพยนตร์มากกว่า 30 เพลง เช่นเพลง "รักกันหนอ" จากภาพยนตร์เรื่องรักกันหนอ , "หนาวเนื้อ" จากภาพยนตร์เรื่องดวง , "ทะเลไม่เคยหลับ" จากภาพยนตร์เรื่องสวนสน หรือเพลงดังอย่าง "โอ้รัก" จากภาพยนตร์เรื่องโอ้รัก
ในปี พ.ศ. 2515 หลังจากที่ทำเพลงประกอบภาพยนตร์มาถึง 3 ปี และมีบทเพลงออกมาแล้วมากมาย ทางวงจึงได้เริ่มทำสตูดิโออัลบั้มชุดแรกของวงขึ้น ภายใต้การดูแลของค่าย มุกดาพันธ์ โดยมี พยงค์ มุกดา เป็นผู้ประพันธ์ดนตรีส่วนใหญ่ในอัลบั้มนี้
SecuRom
SecuRom เป็นโปรแกรมป้องกันและตัวควบคุมลิขสิทธิ์ (การจัดการสิทธิดิจิทัล) ในแผ่น CD/DVD ได้รับการพัฒนาโดยหน่วยงาน Sony DADC โดยมีวัตถุประสงค์เพื่อขัดขวางการคัดลอกของสื่อมัลติมีเดียภายในบ้าน การคัดลอกแผ่นเกม ผู้คัดลอกเพื่อการพาณิชย์ และการวิศวกรรมย้อนกลับ โดย SecuRom นั้นจะเน้นรันบนระบบปฏิบัติการณ์ Windows เป็นหลัก
แต่โปรแกรม SecuRom นั้นมีผู้ไม่เห็นด้วย ตัวอย่างเช่น นั้นกลับมองว่าโปรแกรม SecuRom นั้นไปจำกัดสิทธิ์การใช้งานของผู้ใช้บางประการ เช่น การ fair-use
โรงเรียนสาธิตมหาวิทยาลัยราชภัฏพิบูลสงคราม
โรงเรียนสาธิตมหาวิทยาลัยราชภัฏพิบูลสงคราม (ภาษาอังกฤษ: Pibulsongkram Rajabhat University Demonstration School) เป็นโรงเรียนสาธิตสังกัดมหาวิทยาลัยราชภัฏพิบูลสงคราม ตั้งอยู่เลขที่ 1 ถนนสนามบิน ตำบลในเมือง อำเภอเมืองพิษณุโลก จังหวัดพิษณุโลก จัดการศึกษาในระดับปฐมวัยถึงประถมศึกษาปีที่ 6 สังกัสำนักงานคณะกรรมการการอุดมศึกษา (สกอ.) กระทรวงศึกษาธิการ โดยมี ผู้ช่วยศาสตราจารย์ ดร.นิคม นาคอ้าย เป็นผู้อำนวยการคนปัจจุบัน
โรงเรียนสาธิตมหาวิทยาลัยราชภัฏพิบูลสงคราม ก่อตั้งขึ้นเมื่อวันที่ 10 มีนาคม พ.ศ. 2505 ในสมัยที่มหาวิทยาลัยราชภัฏพิบูลสงคราม ยังเป็นวิทยาลัยครูพิบูลสงครามอยู่ โดยได้รับงบประมาณสนับนุนจากองค์การบริหารวิเทศกิจแห่งสหรัฐ (United States Operation Mission: USOM) จำนวน 265,000 บาท และเปิดทำการเรียนการสอนครั้งแรกในภาคเรียนที่ 1 ปีการศึกษา 2505 นั้น โดยใช้ชื่อโรงเรียนว่า "โรงเรียนสาธิตวิทยาลัยครูพิบูลสงคราม" มีสถานที่ตั้งอยู่ในมหาวิทยาลัยราชภัฏพิบูลสงคราม ส่วนวังจันทน์
ต่อมาเมื่อวันที่ 25 มกราคม พ.ศ. 2538 วิทยาลัยครูพิบูลสงคราม ได้เปลี่ยนเป็นสถาบันราชภัฏพิบูลสงคราม ตามพระราชบัญญัติสถาบันราชภัฏ พ.ศ. 2538 โรงเรียนสาธิตวิทยาลัยครูพิบูลสงคราม จึงได้เปลี่ยนชื่อเป็น โรงเรียนสาธิตสถาบันราชภัฏพิบูลสงคราม และในปี พ.ศ. 2524 สถาบันราชภัฏพิบูลสงคราม ได้ทำการรื้อถอนอาคารด้านทิศเหนือและโรงอาหารออกเพื่อจัดสร้างหอสมุด จึงได้ย้ายโรงเรียนไปที่อาคาร 1 ในปีการศึกษา 2525 แต่เมื่อวันที่ 9 เมษายน พ.ศ. 2525 อาคาร 1 ได้ถูกเครื่องบินโอวี-10 ของกองทัพอากาศ พุ่งชนทำความเสียหายให้กับอาคารเรียนทั้งหมด ในเวลา 14.20 น. กองทัพอากาศจึงได้ชดเชยค่าเสียหาย จำนวน 7,200,00 บาท เพื่อก่อสร้างอาคารเรียนให้ใหม่ และให้ชื่ออาคารเรียนหลังใหม่ว่า "อาคารอนุสรณ์" เพื่อเป็นเกียรติแก่นักบินที่เสียชีวิต คือ เรืออากาศโทอนุสรณ์ ถนอมกุลบุตร
และในวันที่ 10 มิถุนายน พ.ศ. 2547 พระบาทสมเด็จพระเจ้าอยู่หัว ภูมิพลอดุลยเดช ทรงพระกรุณาโปรดเกล้า ฯ ลงพระปรมาภิไทยในพระราชบัญญัติมหาวิทยาลัยราชภัฏ พ.ศ. 2547 และประกาศใช้ในราชกิจจานุเบกษา เมื่อ;วันที่ 14 มิถุนายน พ.ศ. 2547 ส่งผลให้สถาบันราชภัฏพิบูลสงคราม เปลี่ยนสถานะเป็นมหาวิทยาลัยราชภัฏพิบูลสงคราม ตั้งแต่วันที่ 15 มิถุนายน พ.ศ. 2547 โรงเรียนสาธิตสถาบันราชภัฏพิบูลสงคราม จึงเปลี่ยนชื่อเป็นโรงเรียนสาธิตมหาวิทยาลัยราชภัฏพิบูลสงคราม
ต่อมาใน พ.ศ. 2551 มหาวิทยาลัยราชภัฏพิบูลสงคราม ได้จัดสรรงบประมาณเพื่อก่อสร้างโรงเรียนสาธิตแห่งใหม่ขึ้นบริเวณ ถนนสนามบิน ตำบลในเมือง อำเภอเมืองพิษณุโลก และทำการย้ายโรงเรียนมาตั้งในสถานที่ใหม่ในปีการศึกษา 2552
ตราสัญลักษณ์ของโรงเรียนสาธิตมหาวิทยาลัยราชภัฏพิบูลสงคราม เป็นตราของมหาวิทยาลัยราชภัฏพิบูลสงคราม ซึ่งพระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทาน และด้านล่างมีชื่อโรงเรียนสาธิตมหาวิทยาลัยราชภัฏพิบูลสงครามบนแถบโค้งชายธง
ท่านหญิงโดตะ
ท่านหญิงโดตะ (; ไม่ทราบปีเกิด — 26 กุมภาพันธ์ พ.ศ. 2137) หรืออาจรู้จักในนาม คุณนายร้านดอกไม้ () เป็นภริยารอง () ของโอดะ โนบูฮิเดะ และเป็นมารดาของโอดะ โนบูนางะ ไดเมียวผู้มีชื่อเสียงแห่งยุคเซ็งโงกุ
ท่านหญิงโดตะเกิดเมื่อใดหรือมีชื่อตัวว่ากระไรไม่เป็นที่ทราบ บิดาชื่อโดตะ มาซาฮิซะ เธอสมรสเป็นภริยารองของโอดะ โนบูฮิเดะ มีบุตรธิดาด้วยกันหกคน ได้แก่ โนบูนางะ, โนบูยูกิ, โนบูกาเนะ และฮิเดตากะ ส่วนธิดาคือโออิชิ และโออินุ
ท่านหญิงโดตะถึงแก่กรรมเมื่อวันที่ 26 กุมภาพันธ์ พ.ศ. 2137 และปลงศพ ณ วัดชิเต็นโน () ปัจจุบันตั้งอยู่ในเมืองสึ จังหวัดมิเอะ
การกดภูมิคุ้มกัน
การกดภูมิคุ้มกัน () คือการที่มีการลดการกระตุ้นของระบบภูมิคุ้มกัน หรือลดประสิทธิภาพของระบบภูมิคุ้มกัน
ในบางกรณีแพทย์อาจตั้งใจให้การรักษาด้วยการกดภูมิคุ้มกัน เพื่อป้องกันไม่ให้ร่างกายของผู้ป่วยสร้างปฏิกิริยาปฏิเสธอวัยวะปลูกถ่าย เพื่อรักษาภาวะสเต็มเซลล์ใหม่ต้านร่างกายผู้ป่วย หรือเพื่อรักษาโรคภูมิต้านตนเอง เช่น ลูปัส ข้ออักเสบรูมาตอยด์ กลุ่มอาการโจเกรน หรือโรคโครห์น การรักษาด้วยการกดภูมิคุ้มกันเหล่านี้มักทำโดยใช้ยากดภูมิคุ้มกันเป็นส่วนใหญ่ วิธีอื่นเช่น การผ่าตัด (ผ่าตัดเอาม้ามออก) การกรองพลาสมา หรือการฉายรังสี เป็นต้น
ข้ออักเสบรูมาตอยด์
ข้ออักเสบรูมาตอยด์ () เป็นโรคภูมิต้านตนเองชนิดหนึ่งที่ส่งผลกระทบต่อข้อต่อของร่างกายเป็นหลัก ส่วนใหญ่ผู้ป่วยจะมีอาการเจ็บปวดที่ข้อต่อ ร่วมกับอาการบวมและร้อน อาการเจ็บปวดและตึงเหล่านี้มักเป็นมากขึ้นหากข้อต่อนั้นได้พัก มักเป็นที่ข้อต่อของมือและข้อมือ และมักเป็นเหมือนกันทั้งสองข้าง นอกจากข้อต่อแล้วยังสามารถแสดงอาการที่ระบบอื่นของร่างกายได้อีก เช่น เม็ดเลือดแดงต่ำ ปอดอักเสบ หัวใจอักเสบ เป็นต้น นอกจากนี้แล้วผู้ป่วยมักมีอาการไข้และอ่อนเพลียร่วมด้วย อาการเหล่านี้มักค่อยเป็นค่อยไปในระยะเวลาหลายสัปดาห์หรือหลายเดือน
เจ้าหญิงชิกิชิ
เจ้าหญิงชิกิชิ (; พ.ศ. 1692 — 1 มีนาคม พ.ศ. 1744) เป็นกวีหญิงชาวญี่ปุ่นช่วงยุคเฮอังจนถึงยุคคะมะกุระตอนต้น พระราชธิดาในจักรพรรดิโกะ-ชิระกะวะ
เจ้าหญิงชิกิชิเป็นพระราชธิดาในจักรพรรดิโกะ-ชิระกะวะ ประสูติแต่ฟุจิวะระ โนะ ชิเงะโกะ () พระองค์ไม่เสกสมรสกับผู้ใดเลยตลอดพระชนมายุ ทรงปฏิบัติหน้าที่ ณ ศาลเจ้าคะโมะ () กรุงเคียวโตะ แต่กาลต่อมาพระองค์ออกผนวชเป็นภิกษุณีในพุทธศาสนา
เจ้าหญิงชิกิชิมีผลงานกลอนจำนวน 49 บทที่ตีพิมพ์ใน "รวมบทกวีทั้งเก่าใหม่" () อันรวมบทกวี 2,000 บทซึ่งเป็นที่นิยมในยุคยุคคะมะกุระตอนต้น และมีผลงานกวีอีกจำนวนไม่น้อยที่ถูกตีพิมพ์ใน "ชุดสะสมหนึ่งพันปี" () ที่รวบรวมกลอนกวีปลายยุคเฮอังเพื่อเทิดพระเกียรติการเสด็จเถลิงถวัลยราชสมบัติของจักรพรรดิโกะ-ชิระกะวะ
เจ้าหญิงชิกิชิสิ้นพระชนม์เมื่อวันที่ 1 มีนาคม พ.ศ. 1744
เจ้าหญิงคิชิ
เจ้าหญิงคิชิ (; พ.ศ. 1472 — พ.ศ. 1528) เป็นกวีหญิงชาวญี่ปุ่นช่วงกลางยุคเฮอัง และเป็นพระมเหสีในจักรพรรดิมุระกะมิ
เจ้าหญิงคิชิเป็นพระธิดาในเจ้าชายชิเงะอะกิระ () ประสูติแต่ฟุจิวะระ โนะ คังชิ หรือ ฮิโระโกะ () ต่อมารับราชการเป็นพระมเหสีในจักรพรรดิมุระกะมิ มีพระราชธิดาคือเจ้าหญิงคิชิ หรือ โนะริโกะ ()
พระองค์ถือเป็นหนึ่งในห้ากวีหญิง ที่ถูกรวบรวมบทกวีไว้ใน "สามสิบหกบทกวีอมตะ" ()
อเมริกาของรัสเซีย
อเมริกาของรัสเซีย (, "Russkaya Amerika") เป็นอาณานิคมของจักรวรรดิรัสเซียในทวีปอเมริการะหว่าง ค.ศ. 1733–1867 อาณานิคมนี้ครอบคลุมดินแดนแคลิฟอร์เนีย อะแลสกา และท่าเรือสองท่าในฮาวายของสหรัฐอเมริกาในปัจจุบัน อาณานิคมนี้อยู่ในความดูเลของบริษัทรัสเซีย-อเมริกันก่อนจะถูกขายให้สหรัฐอเมริกาในการซื้ออะแลสกาด้วยราคา 7.2 ล้านดอลลาร์สหรัฐ (หรือ 120 ล้านดอลลาร์สหรัฐ ตามค่าเงินใน ค.ศ. 2013) ใน ค.ศ. 1867
แม่โขงคลับแชมเปียนชิพ ฤดูกาล 2016–17
แม่โขงคลับแชมเปียนชิพ 2016 เป็นฤดูกาลที่ 3 ของ แม่โขงคลับแชมเปียนชิพ มี 5 ทีมเข้าร่วมในฐานะทีมแชมป์ลีกภายในประเทศต่างๆ มาจาก กัมพูชา, ลาว, พม่า, เวียดนาม และแชมป์โตโยต้าลีกคัพจากประเทศไทย การแข่งขันรายการนี้ได้รับการสนับสนุนโดย โตโยต้า"รวมผลสองนัด บุรีรัมย์ ยูไนเต็ด ชนะ 2–1."
อีวานวาซีเลียวิชเมนยาเอตโปรเฟสซียู
เนื้อเรื่องเริ่มต้นในปีค.ศ. 1973 ณ กรุงมอสโก ขณะที่นักประดิษฐ์ อะเลคซันดร์ ชูริก ทีโมเยฟ (อะเลคซันดร์ เดมยาเนนโค) กำลังสร้างเครื่องย้อนเวลา ในห้องเช่าของเขา เขาได้ส่ง อีวาน วาซีเลียวิช บูนซา (Yuri Yakovlev) ซึ่งเป็นผู้ดูแลอาพาต์เมนต์ที่เขาอาศัยอยู่ และ หัวขโมย จอร์จ มิลโลสลาฟสกี้ (Leonid Kuravlev) กลับไปในช่วงเวลาของซาร์อีวานที่ 4 ผู้โหดร้ายโดยบังเอิญ ทั้งคู่ถูกบังคับให้ปลอมตัว โดยอีวานแต่งตัวเป็น อีวานที่ 4 ขณะที่มิลโลสลาฟสกี้แต่งตัวเป็นเจ้าชาย ในเวลาเดียวกันอีวานที่ 4 ตัวจริง (แสดงโดย Yuri Yakovlev เช่นกัน) กลับถูกเครื่องย้อนเวลาเครื่องเดียวกันส่งตัวไปที่ห้องเช่าของซูริก เขาต้องพยายามใช้ชีวิตในยุคสมัยใหม่ขณะซูริกพยายามซ่อมเครื่องย้อนเวลา เพื่อที่ทุกคนจะได้กลับไปที่และเวลาที่ควรจะอยู่ แม้บูนซาผู้ดูแลอาพาต์เมนต์และอีวานที่ 4 จะมีหน้าตาเหมือนกัน ทว่าพวกเขามีบุคลิกซึ่งต่างกันโดยสิ้นเชิง จึงทำให้เกิดเรื่องราวที่ตลกขบขันมากมาย ขณะที่ตำรวจ (ซึ่งได้ฟังเรื่องราวมาจากเพื่อนบ้านที่โดนมิลโลสลาฟสกี้ขโมย) ใกล้ถึงตัวซูริก ผู้กำลังบ้าคลั่งกับการพยายามซ่อมเคร่องย้อนเวลา บูนซาและมิลโลสลาฟสกี้ ก็ถูกจับได้ว่าเป็นตัวปลอมขณะกำลังสู้กับกองทหารสเตรลท์ซี่ ภาพยนตร์จบลงที่บูนซา มิลโลสลาฟสกี้ และอีวานที่ 4 ถูกย้ายกลับไปที่ที่ของตนเอง จากนั้นเรื่องราวที่เกิดขึ้นทั้งหมดถูกเผยว่าเป็นเพียงความฝันของซุริกเท่านั้น
ความตกลงอัตราส่วนร้อย
ความตกลงอัตราส่วนร้อย (; ) เป็นข้อตกลงระหว่างโจเซฟ สตาลิน ผู้นำสหภาพโซเวียต กับวินสตัน เชอร์ชิล นายกรัฐมนตรีสหราชอาณาจักร ระหว่างการประชุมมอสโกครั้งที่สี่ ตุลาคม พ.ศ. 2487 เกี่ยวกับการแบ่งเขตอิทธิพลในยุโรปหลังสงคราม ข้อตกลงดังกล่าวได้กล่าวต่อสาธารณชนโดยเชอร์ชิล เอกอัครราชทูตสหรัฐ แอเวอริลล์ แฮร์ริแมน เป็นตัวแทนของรูสเวลได้มีส่วนร่วมการประชุมโดยเฉพาะ
วินสตัน เชอร์ชิลได้เสนอข้อตกลงระหว่างสหราชอาณาจักรกับสหภาพโซเวียตในการเข้ามาอำนาจยุโรปของทั้งสองฝ่ายตามข้อตกลงของเชอร์ชิลเห็นว่าสหภาพโซเวียตควรจะมีอิทธิพลร้อยละ 90 ในโรมาเนียและร้อยละ 75 ในบัลแกเรีย; สหราชอาณาจักรควรจะมีร้อยละ 90 ในกรีซ; และแบ่งกันร้อยละ 50 ในฮังการีและยูโกสลาเวีย เชอร์ชิลเขียนบนแผ่นกระดาษก่อนส่งให้สตาลินตรวจและติ๊กเครื่องหมายเมื่อข้อเสนอนั้นผ่าน ผลคืออิทธิพลของสหภาพโซเวียตในบัลแกเรียมีมากขึ้นและถูกแก้ไขให้มีอิทธิพลฮังการีร้อยละ 80
เชอร์ชิลเรียกมันว่า"เอกสารอันดื้อรั้น (naughty document)"
กาเบรียล โคลโก้ บันทึกไว้ว่า:
สตาลินไม่ให้สัญญาเกี่ยวกับกรีซ แต่ไม่ได้รักษาสัญญาของเขาสำหรับโรมาเนีย, บัลแกเรียและฮังการีซึ่งกลายเป็นหนึ่งในรัฐคอมมิวนิสต์ที่ปราศจากอิทธิพลของอังกฤษ ยูโกสลาเวียไม่ขึ้นอิทธิพลกับสหภาพโซเวียตหรืออังกฤษ สหราชอาณาจักรได้รับการสนับสนุนกองกำลังของรัฐบาลกรีกในสงครามกลางเมืองส่วนสหภาพโซเวียตไม่ได้สนับสนุนกองโจรคอมมิวนิสต์
นะกะสึกะซะ
นะกะสึกะซะ (; พ.ศ. 1455 — พ.ศ. 1534) เป็นกวีหญิงชาวญี่ปุ่นช่วงกลางยุคเฮอัง และเป็นบุตรสาวของท่านหญิงอิเซะ กวีหญิงผู้มีชื่อเสียงอีกท่านหนึ่ง
นะกะสึกะซะเป็นธิดาของท่านหญิงอิเซะ () กับเจ้าชายอะสึโยะชิ () และเป็นพระราชนัดดาในจักรพรรดิอุดะ () ซึ่งท่านหญิงอิเซะ มารดา เคยสนองพระเดชพระคุณเป็นพระสนมของจักรพรรดิอุดะมาก่อน นะกะสึกะซะสมรสกับมินะโมะโตะ โนะ ซะเนะอะกิระ () ซึ่งเป็นกวีเช่นเธอ
นะกะสึกะซะเป็นหนึ่งในห้ากวีหญิง ที่รับการรวบรวมบทกวีที่แต่งไว้ใน "สามสิบหกบทกวีอมตะ" () และบทกวีอีกจำนวนหนึ่งถูกรวบรวมไว้ใน "รวมบทกวียุคปลาย" ()
อิเซะ โนะ ไทฟุ
อิเซะ โนะ ไทฟุ () เป็นกวีหญิงชาวญี่ปุ่นที่มีผลงานช่วงคริสต์ศตวรรษที่ 11 เธอเป็นหลานสาวของโอนะกะโตะมิ โนะ โยะชิโนะบุ () นักกวีคนสำคัญ เธอเป็นหนึ่งในห้ากวีหญิงที่ถูกรวบรวมบทกวีไว้ใน "สามสิบหกบทกวีอมตะ" () และมีบทกวีบางส่วนใน "ร้อยคนร้อยบทกลอน" ()
ทั้งนี้เธอมิได้มีความเกี่ยวข้องใด ๆ กับท่านหญิงอิเซะ () กวีหญิงผู้มีชื่อเสียงอีกท่านหนึ่ง หากแต่มีชื่อใกล้เคียงกันเท่านั้น
อิมปุมงอิง โนะ ทะยู
อิมปุมงอิง โนะ ทะยู (; พ.ศ. 1673 — พ.ศ. 1743) เป็นกวีหญิงชาวญี่ปุ่นที่มีผลงานช่วงยุคเฮอัง บทกวีของเธอถูกรวบรวมบทกวีไว้จำนวนมาก อาทิ "ร้อยคนร้อยบทกลอน" () และใน "ชุดสะสมหนึ่งพันปี" () เป็นต้น
มัสตาร์ดดีฌง
มัสตาร์ดดีฌง () เป็นมัสตาร์ดสูตรดั้งเดิมสูตรหนึ่งของฝรั่งเศส ได้ชื่อนี้มาจากชื่อเมืองดีฌงซึ่งเป็นศูนย์กลางการทำมัสตาร์ดในยุคกลางตอนต้นและได้รับพระราชทานสิทธิพิเศษในคริสต์ศตวรรษที่ 17 มีการนำมัสตาร์ดสูตรนี้มาใช้เป็นครั้งแรกบนโต๊ะเสวยของพระเจ้าฟีลิปที่ 6 ในปี ค.ศ. 1336 จนกระทั่งเป็นที่นิยมในปี ค.ศ. 1856 เมื่อฌ็อง แนฌง ชาวดีฌงได้เปลี่ยนมาใช้น้ำส้มสายชูแทนเวอร์จูซ (น้ำที่คั้นจากองุ่นขาวดิบ) ในสูตรการทำมัสตาร์ดของเขา
มัสตาร์ดดีฌงทำจากเมล็ดมัสตาร์ดน้ำตาล (ได้จากพืชล้มลุกชนิด "Brassica juncea"), น้ำส้มสายชู, เกลือ, กรดซิตริก และน้ำ บางครั้งก็ผสมกระเทียมสับ หอมหัวใหญ่สับ น้ำผึ้ง และไวน์ขาวลงไปด้วย มัสตาร์ดชนิดนี้มีกลิ่นรสไม่เผ็ดหรือฉุนจัด สามารถรับประทานเคียงกับเนื้อสัตว์ได้ทุกชนิด หรือนำไปผสมเครื่องปรุงรสชนิดอื่น ๆ เพื่อทำซอสก็ได้
ฟรันเชสโค ฟีลิปปีนี
ฟรันเชสโค ฟีลิปปีนี (; 18 กันยายน ค.ศ. 1853 – 6 มีนาคม ค.ศ. 1895) เป็นจิตรกรชาวอิตาลีในคริสต์ศตวรรษที่ 19.
อันโตนีโย รอตตา
อันโตนีโย รอตตา (; 28 กุมภาพันธ์ ค.ศ. 1828 – 10/11 กันยายน ค.ศ. 1903) เป็นจิตรกรชาวอิตาลีในคริสต์ศตวรรษที่ 19
มะซะโต อิบุ
มะซะโต อิบุ เกิดเมื่อวันที่ 28 มีนาคม ค.ศ. 1949 เป็นนักแสดงชายชาวญี่ปุ่นและนักพากย์เสียง
เอ็ตสึโกะ อิจิฮาระ
เอ็ตสึโกะ อิจิฮาระ (เกิดเมื่อวันที่ 24 มกราคม ค.ศ. 1936) เป็นนักแสดงหญิงชาวญี่ปุ่น เริ่มแสดงภาพยนตร์ตั้งแต่ปี ค.ศ. 1957
ฮะยะโตะ อิชิฮะระ
ฮะยะโตะ อิชิฮะระ (เกิดเมื่อวันที่ 6 กุมภาพันธ์ ค.ศ. 1987) เป็นนักแสดงชายชาวญี่ปุ่น